நடிகர் சிவாஜி கணேசனுக்கு தமிழக அரசின் சார்பில் சிலை ஒன்று அமைக்கப்பட்டது . அப்போதைய முதல்வர் கருணாநிதி தனது நண்பர் என்ற வகையில் அதனை சிறப்பாகத் திறந்து வைத்து சென்னை மெரினாவில் டாக்டர் ராதாகிருஷ்ணன் சாலை காமராஜர் சாலை சந்திப்பில் சிலையை நிறுவினார் . அந்த சிலையில் பீடத்தில் கீழ் சிலை திறப்பாளர் என்ற வகையில் கருணாநிதியின் பெயரும் பொறிக்கப்பட்டது . இந்நிலையில் , அந்தச் சிலையை அங்கிருந்து அகற்றக் கோரி வழக்கு தொடரப்பட்டு , அது அங்கிருந்து வேறு இடத்துக்கு மாற்ற தீர்ப்பானது . இதை அடுத்து , சிலை அங்கிருந்து அகற்றப்பட்டு , சிவாஜின் கணேசனுக்காக சென்னை அடையாறு ஆற்றின் கரையில் கட்டப்பட்ட சிவாஜி மணிமண்டபத்தில் வைக்கப்படும் என்று முன்னாள் முதல்வர் ஜெயலலிதா அறிவித்தார் . அதன்படி , சிவாஜி கணேசன் சிலை சிவாஜி மணி மண்டபத்தில் வைக்கப்பட்டது . இந்நிலையில் , சிவாஜி சிலையின் பீடத்தில் முன்னர் வைக்கப்பட்டிருந்த கல்வெட்டுகள் அகற்றப்பட்டு , புதிதாக பீடத்தின் மேல் வைக்கப்பட்டது . இதை அடுத்து , தமிழக அரசின் இந்தச் செயலை எதிர்த்து கண்டனக் குரல்கள் எழுந்தன . கருணாநிதி பெயர் அகற்றப்பட்டதற்கு எதிர்ப்பு தெரிவித்து திமுக . , வைச் சேர்ந்த கருணாநிதி என்பவர் வழக்கு தொடுத்துள்ளார் . அரசியல் உள்நோக்கத்தோடு திமுக தலைவர் கருணாநிதி பெயர் அகற்றபட்டுள்ளது என்று கூறி , எனவே மீண்டும் மணிமண்டபத்தில் உள்ள சிவாஜி சிலையின் கீழ் கருணாநிதி பெயர் பொறிக்கப்பட்ட கல்வெட்டு வைக்கப்பட வேண்டும் என்று உத்தரவிடக் கோரி மனு தாக்கல் செய்துள்ளார் இந்த மனுவை விசாரித்த நீதிபதி , ரவிசந்திர பாபு , இது குறித்து தமிழக அரசு 2 வாரத்தில் பதில் அளிக்க வேண்டும் என்று உத்தரவிட்டார் .


காவிரிபிரச்சனையில் நம்பிக்கை தரும் தீர்ப்பாக மேலாண்மை வாரியம் அமைக்க வேண்டும் என உத்தரவிட்டது . முதலில் ஒத்துகொண்ட மத்திய அரசு பின்னர் பின் வாங்கியது . மேலாண்மை வாரியத்தை அமைக்க முடியாது என மறுத்தது . கர்நாடகாவுக்கு ஆதரவாக செயல்படும் இந்த போக்கை தமிழகத்தில் பாஜக தவிர அனைத்து கட்சிகளும் கண்டித்தன . தமிழகத்தில் டெல்டா மாவட்டங்களில் தற்போது 15 லட்சம் ஏக்கர் பரப்பளவில் சம்பா சாகுபடி செய்யப்பட்டு உள்ளது . இந்த நேரத்தில் , கர்நாடக அரசு உரிய அளவில் தண்ணீர் திறந்துவிடாததால் சம்பா சாகுபடி பாதிக்கப்படும் ஆபத்து ஏற்பட்டு இருக்கிறது . எனவே , காவிரி நதிநீர் பிரச்சினைக்கு நிரந்தர தீர்வுகாணும் வகையில் , காவிரி மேலாண்மை வாரியத்தை உடனே அமைக்க வேண்டும் என்று தமிழகத்தை சேர்ந்த அனைத்து கட்சிகளும் , விவசாய அமைப்புகளும் ஒட்டுமொத்தமாக குரல் எழுப்பி வருகின்றன . ஆங்காங்கே போராட்டங்களும் நடந்து வருகின்றன . இந்த நிலையில் , காவிரி நதிநீர் விவகாரத்தில் தமிழகத்தின் உரிமையை நிலைநாட்டுவதற்கு மேற்கொள்ள வேண்டிய அடுத்தகட்ட நடவடிக்கைகள் குறித்து ஆலோசிப்பதற்காக , கடந்த 6 - ந் தேதி சென்னையில் தமிழக விவசாயிகள் சங்கங்களின் கூட்டியக் கத்தினர் சார்பில் அனைத்துக் கட்சி கூட்டம் நடைபெற்றது . இந்த கூட்டத்தில் , காவிரி மேலாண்மை வாரியத்தை உடனே அமைக்க வலியுறுத்தி , தமிழகத்தில் அக்டோபர் 17 ( இன்று ) , 18 - ந் தேதிகளில் ( நாளை ) தொடர் ரெயில் மறியல் போராட்டத்தில் ஈடுபடுவதென முடிவு செய்யப்பட்டது . இந்த போராட்டத்துக்கு அனைத்து அரசியல் கட்சிகளும் பாஜக , அதிமுக தவிர பங்கேற்பதாக அறிவித்தன . ரயில் மறியல் போராட்டம் நடத்துவதென முடிவெடுக்கப்பட்டது . தமிழ்நாட்டில் உள்ள மாவட்ட தலைநகரங்கள் , முக்கிய நகரங்கள் என மொத்தம் 200 இடங்களில் இந்த ரெயில் மறியல் போராட்டம் நடைபெறுகிறது . சென்னையில் பல்வேறு இடங்களில் இன்று ( திங்கட்கிழமை ) நடைபெறும் ரெயில் மறியல் போராட்டத்தில் தி . மு . க . சார்பில் மாவட்ட செயலாளர்கள் கலந்துகொள்கின்றனர் . இதில் , பெரம்பூரில் தி . மு . க . பொருளாளர் மு . க . ஸ்டாலினும் கலந்துகொண்டார் . அவர் தலைமையில் ஆயிரக்கணக்கான திமுகவினர் ஊர்வலமாக பெரம்பூர் ரயில்நிலையம் நோக்கி வந்தனர் . மு . க . ஸ்டாலின் தலைமையில் , சேகர்பாபு , ரங்கநாதன் , பூங்கோதை உள்ளிட்ட ஏராளமான திமுக நிர்வாகிகள் கலந்துகொண்டனர் .


புரோ கபடி லீக் சீசன் – 5 போட்டியின் 65 - வது ஆட்டத்தில் புணேரி பால்டான் அணி 42 - 37 என்ற புள்ளிகள் கணக்கில் தெலுங்கு டைட்டன்ஸ் அணியை வீழ்த்தியது . புரோ கபடி லீக் சீசன் – 5 போட்டியின் 65 - வது ஆட்டம் புணேரி பால்டன் மற்றும் தெலுங்கு டைட்டன்ஸ் இடையே கொல்கத்தாவில் நேற்று நடைபெற்றது . இந்த ஆட்டத்தின் தொடக்கம் முதலே ஆதிக்கம் செலுத்தத் தொடங்கிய புணே அணி , முதல் பாதியில் 26 - 12 என்ற புள்ளிகள் கணக்கில் முன்னிலை பெற்றிருந்தது . 2 - ஆவது பாதி ஆட்டத்தில் தெலுகு அணி புள்ளிகள் இடைவெளியை குறைக்க முடிந்த போதிலும் , தோல்வியை தவிர்க்க முடியாமல் 37 - 42 என்ற புள்ளிகள் கணக்கில் வீழ்ந்தது . இதில் புணே அணி 18 ரைடு புள்ளிகள் , 15 டேக்கிள் புள்ளிகள் , 6 ஆல் அவுட் புள்ளிகள் , 3 கூடுதல் புள்ளிகள் பெற்றது . தெலுங்கு அணி 20 ரைடு புள்ளிகள் , 10 டேக்கிள் புள்ளிகள் , 4 ஆல் அவுட் புள்ளிகள் , 3 கூடுதல் புள்ளிகள் பெற்றது . புணே தரப்பில் அதிகபட்சமாக அதன் ரைடர் தீபக் ஹூடா 20 ரைடுகள் சென்று 9 புள்ளிகள் பெற்றார் . அணியின் பின்கள வீரர் கிரீஷ் மாருதி 6 டேக்கிள் புள்ளிகளை கைப்பற்றினார் . தெலுங்கு தரப்பில் கேப்டன் ராகுல் செளதரி அதிகபட்சமாக 19 ரைடுகளில் 9 புள்ளிகளை கைப்பற்றினார் . பின்கள வீரர் சோம்பீர் 4 புள்ளிகளை வென்றார் . இந்த ஆட்டத்தில் புணே அணி தடுப்பாட்டத்தின் மூலம் புள்ளிகளை அதிகம் சேகரிக்க , தெலுங்கு அணி ரைடு மூலம் அதிக புள்ளிகள் பெற்றது .


முன்னாள் முதல்வர் ஜெயலலிதாவின் மறைவிற்கு பின்னர் கடந்த சில மாதங்களாக தமிழக அரசியலில் நிலையில்லாத குழப்பமான நிலை தான் நிலவி வருகிறது . இந்த நிலையில் சினிமாவில் மட்டும் இல்லாமல் நிஜத்திலும் எந்த கருத்தையும் துணிச்சலாக பதிவு செய்யும் நடிகர் ராஜ்கிரண் , தமிழக அரசியல் குறித்து பேசியுள்ளார் . இதில் தமிழகத்தில் ஒட்டுமொத்த ஆட்சியும் சரியில்லை என்று துணிச்சலாக தன்னுடைய கருத்தை பதிவு செய்துள்ளார் . அவர் மேலும் கூறியபோது ' கடந்த ஆறு மாதமாகத்தான் அதாவது ஜெயலலிதா மறைவிற்கு பின்னர்தான் ஆட்சியில் குழப்பம் ஏற்படுகிறது என்று கூறுவது சரியில்லை . ஜெயலலிதா இருந்தபோதும் , அதற்கு முன்னர் ஆட்சி செய்த கலைஞர் ஆட்சியின்போதும் மக்கள் திருப்தி இல்லாமல்தான் இருந்தனர் . தமிழகத்தின் ஒட்டுமொத்த அரசியல் அமைப்பே சரியில்லை . இதற்கு ஒரு மாற்றம் வரவேண்டும் . அந்த மாற்றம் எப்போது வரும் என்பது கடவுளுக்கு மட்டுமே தெரியும் . மக்களிடம் அரசியல் விழிப்புணர்வு ஏற்பட முயற்சி செய்ய வேண்டும் ' என்று கூறினார் .


‘என் வீட்டுக்கு போலிஸ் வந்திருக்காக’ என்று ட்வீட்டியதோடு காணாமல் போயிருந்த ஏ . ஆர் . முருகதாஸ் ‘இந்தப் படத்துல பாப்பா வித்தியாசமா இருக்காங்க’ என்ற ட்வீட்டுடன் மீண்டும் வலையுலகம் பிரவேசித்திருக்கிறார் . அவர் பாப்பா என்று குறிப்பிட்டிருப்பது சரத்குமாரின் பாப்பா வரலட்சுமியை . படம் வரலட்சுமி ரிப்போர்ட்டராக நடித்திருக்கும் ‘வெல்வெட் நகரம்’ . ஆனால் நம்ம மேட்டர் பாப்பா பற்றியதல்ல . ரஜினியுடன் ஏ . ஆர் . முருகதாஸ் இணையவிருக்கும் அடுத்த படம் பற்றியது . யார் கதையை எவன் திருடி எக்கேடு கெட்டா நமக்கென்ன என்ற எண்ணத்துடன் ரஜினி முருகதாஸுடன் தான் அடுத்த படம் பண்ணப்போகிறார் என்கிற செய்தி உறுதியாகியிருக்கும் நிலையில் , முருகதாஸின் முஸ்தீபுடன் பட நிறுவனம் கைமாறியிருக்கும் ஒரு அதிர்ச்சி தகவல் தற்போது பரவி வருகிறது . சில தினங்களுக்கு முந்தைய நிலவரம் வரை ரஜினி - முருகதாஸ் காம்பினேஷன் படத்தை , ‘பேட்ட’ , ‘சர்கார்’களின் தொடர்ச்சியாக சன் பிக்சர்ஸ் தயாரிப்பதாக இருந்தது . இது குறித்து வந்த செய்திகளுக்கு ரஜினி , முருகதாஸ் இருவருமே மறுப்பு சொல்லவில்லை . ஆனால் , லேட்டஸ்டாக இப்படத்தை தயாரிக்கவிருப்பது லைகா நிறுவனம் என்றும் , சன் பிக்சர்ஸ் பட்ஜெட்டில் கொஞ்சம் கெடுபிடி காட்டுவார்கள் . லைகா என்றால் நம் இஷ்டத்துக்கு புகுந்து விளையாடலாம் என்று ரஜினிக்கு கிரிமினலாய் ஒரு ஐடியா கொடுத்து கம்பெனியை கைமாற்றிவிட்டவர் சாட்சாத் முருகதாஸ்தான் என்றும் தகவல்கள் பரவுகின்றன . சினிமாவுல ஹிட்டு , துட்டு இந்த ரெண்டுக்காக என்ன வேணும்னாலும் பண்ணலாம் பாஸ் .


வெளியாகி ஐந்தாவது வாரத்தைக்கூட எட்டாத , அதே சமயம் சூப்பர் ஹிட்டாக தியேட்டர்களில் ஓடிக்கொண்டிருக்கும் ‘96 படத்தை தீபாவளியன்று மாலை 6 மணிக்கு சன் . டி . வி . ஒளிபரப்பவிருக்கிறது . இதற்கு சமூக வலைதளங்களிலும் பொதுமக்கள் மத்தியிலும் கடும் அதிருப்தி கிளம்பியுள்ளது . மக்களின் இந்த அமோகக்குரலுக்கு மத்தியில் படத்தின் நாயகி த்ரிஷாவும் சன் . டி . வி . க்கு எதிராக போல்டாக களம் இறங்கியுள்ளார் . சற்றுமுன்னர் தனது ட்விட்டர் பக்கத்தில் . . . ‘எங்கள் ‘96 படம் வெளியாகி ஐந்தாவது வாரத்தை மட்டுமே தொட்டிருக்கும் நிலையில் அதை சன் . டி . வி . தீபாவளிக்கு ஒளிபரப்புவது தர்மமாகாது . இத்தனைக்கும் எல்லாதியேட்டர்களிலும் 80 சதவிகித கூட்டம் இருக்கிறது . ப்ளீஸ் படத்தை பொங்கலுக்கு ஒளிபரப்புங்க சன் . டி . வி’ என்று கோரிக்கை வைத்து # Ban96MoviePremierOnSunTv என்ற ஹேஷ்டேக்கையும் தொடங்கிவைத்திருக்கிறார் . இன்னொரு சானல் விஷால் நடிப்பில் சமீபத்தில் வெலியான ‘இரும்புத்திரை’ படத்தை தீபாவளியன்று ஒளிபரப்பப் போவதாக அறிவித்திருந்ததை அடுத்தே சன் . டி . வி . ‘96 படத்தை இப்படி தடாலடியாக ஒளிபரப்ப முடிவு செய்ததாக செய்திகள் நடமடுகின்றன . அப்ப உங்க ‘சர்கார்’ படத்தை பொங்கலுக்கு போடுவீங்களா பாஸ் ?


சந்தானத்துக்கு டிமிக்கி கொடுத்த விஜய் பட தயாரிப்பாளர் ! சந்தானம் தற்போது ‘ஓடி ஓடி உழைக்கணும்’ , ‘மன்னவன் வந்தானடி’ , தில்லுக்கு துட்டு - 2 உள்ளிட்ட படங்களில் நடித்து வருகிறார் . இதனையடுத்து சிவா மனசுல சக்தி , பாஸ் என்ற பாஸ்கரன் படங்களை இயக்கிய ராஜேஷ் இயக்கத்தில் நடிக்க இருக்கிறார் . ஏற்கனவே ராஜேஷ் படங்களில் காமெடி வேடத்தில் நடித்த சந்தானம் , தற்போது கதாநாயகனாக நடிக்க இருப்பது குறிப்பிடத்தக்கது . இந்த புதிய படத்தை விஜய் நடித்த மெர்சல் படத்தை தயாரித்த ஸ்ரீ தேனாண்டாள் பிலிம்ஸ் தயாரிக்க இருப்பதாக கூறப்பட்டது . சில காரணங்களால் சந்தானம் படத்தை தயாரிக்க இருந்த முடிவை அந்த நிறுவனம் கைவிட்டிருப்பதாக கூறப்படுகிறது . இதையடுத்து , நடிகர் பிரபுதேவா அவரது சொந்த தயாரிப்பு நிறுவனமான பிரபுதேவா ஸ்டூடியோஸ் மூலம் இந்த படத்தை தயாரிக்க இருப்பதாக தகவல் வெளியாகி இருக்கிறது . மீண்டும் தள்ளி போகும் 2Point0 ! சூப்பர் ஸ்டார் ரஜினிகாந்த் ஷங்கர் இயக்கத்தில் 2pointO படத்தில் நடித்து உள்ளார் , ஷங்கர் இயக்கத்தில் லைக்கா நிறுவனம் பிரம்மாண்டமாக தயாரித்துள்ள இந்த படம் தொடர்ந்து தள்ளி போய் கொண்டே வருகிறது . இந்த வருட சுதந்திர தினத்திற்கு வெளியாகும் என எதிர்பார்த்து கொண்டிருந்த நிலையில் தற்போது மீண்டும் தள்ளி போவதாக தகவல் கசிந்துள்ளது . இந்த படத்தின் VFX காட்சிகளுக்கு பணியாற்றி வந்த அமெரிக்க நிறுவனம் ஒன்று திவால் ஆகியுள்ளது . இதனால் VFX பணிகள் வேறொரு கம்பெனியுடன் ஒப்படைக்க வேண்டியுள்ளதாக கூறப்படுகிறது . இதனால் படம் மீண்டும் தள்ளி போகும் என செய்திகள் வெளியாகி உள்ளது . இந்த வருட தீபாவளி அல்லது அல்லது அடுத்த வருட பொங்கலுக்கு வெளியாகலாம் எனவும் சினிமா வட்டாரங்கள் கூறுகின்றன . பிரபல பாடகிக்கு பாலியல் தொல்லை . . . சமூக வலைதளத்தில் பதிவு ! கடந்த சில நாட்களுக்கு முன்பு பிரபல பின்னணி பாடகி சின்மயி ஒரு நிகழ்ச்சியில் கலந்துக்கொண்ட போது அவருக்கு பாலியல் தொல்லை ஏற்பட்டதாகவும் , இது குறித்து அவர் தனது இன்ஸ்டாகிராமில் பதிவிட்டுள்ளார் . இந்த பதிவில் , பெரும்பாலான பெண்கள் தங்களுக்கு நேரும் பாலியல் தொல்லைகள் குறித்து குடும்பத்தினர் அல்லது நண்பர்கள் என யாரிடமும் பகிர்ந்துக்கொள்ள பயம் கொள்வதால் , பகிர்ந்துக்கொள்ளும் போது அவர்களுக்குள் பிறக்கும் வலிமையை அவர்கள் உணர்வதில்லை . ஒரு பாதிக்கப்பட்ட பெண்ணாக கூறுகிறேன் , உங்கள் சம்மதம் இன்றி உங்களை தொடுபவர்கள் யாராக இருந்தாலும் அவர் குறித்து அனைவரிடமும் பகிருங்கள் . நான் அமைதியாக இருந்தால் குற்றம் செய்பவன் அதனை அவருக்கு சாதகமாக பயன்படுத்திக்கொண்டு மேலும் இது போன்ற குற்றங்களில் ஈடுபடுவான் என பதிவிட்டுள்ளார் . சீனா மார்கெட்டை குறிவைக்கும் “சிரஞ்சீவி நயன்தாரா” படம் ! மெகா பட்ஜெட்டில் உருவாகிவரும் இந்திய படங்களை வெளிநாடுகளிலும் திரையிடுவதில் தயாரிப்பாளர்கள் அதிக ஆர்வம் காட்டி வருகிறார்கள் . ராஜமவுலி இயக்கத்தில் பெரிய பட்ஜெட்டில் உருவாகிய ‘பாகுபலி’ , ‘பாகுபலி - 2’ படங்கள் உலக அளவில் பெரும் வசூலை குவித்தன . இந்தி படமான ‘டங்கல்’ சீனாவில் அசைக்க முடியாத சாதனையை படைத்தது . இந்த படங்களுக்கு அங்கு மிகப்பெரிய வரவேற்பு கிடைத்ததைப்போல , தெலுங்கில் சிரஞ்சீவி , நயன்தாரா நடிக்கும் ‘சைரா நரசிம்ம ரெட்டி’ படத்தையும் சீனாவில் அதிக திரையரங்குகளில் வெளியிட திட்டமிட்டுள்ளனர் . அதற்கான ஏற்பாடுகள் இப்போதே நடந்து வருகிறது . இந்தி சூப்பர் ஸ்டார் அமிதாப் பச்சன் மற்று கன்னட சூப்பர் ஸ்டார் கிச்சா சுதீப் முக்கிய வேடத்தில் நடிப்பதால் மேலும் எதிர்பார்ப்பு அதிகரித்துள்ளது . சிரஞ்சீவி மகன் ராம் சரண் தயாரிப்பில் , ஏ . ஆர் . ரஹ்மான் இசையில் உருவாகும் இந்தப்படத்தில் விஜய் சேதுபதியும் முக்கிய வேடத்தில் நடிக்கிறார் .


தென்னாப்பிரிக்காவுக்கு எதிரான சுற்றுப்பயணம் முடிந்திருக்கும் நிலையில் , இந்திய அணி அடுத்ததாக இலங்கைக்கு சுற்றுப்பயணம் செய்து முத்தரப்பு டி20 தொடரில் விளையாடுகிறது . இதில் இந்தியா , இலங்கை வங்கதேசம் ஆகிய அணிகள் மோதுகின்றன . மார்ச் 6ம் தேதி தொடங்கும் இந்தத் தொடர் மார்ச் 18ல் முடிவடைகிறது . இதற்கான இந்திய அணியை பிசிசிஐ இன்று அறிவித்துள்ளது . ரோஹித் கேப்டனாகவும் , தவான் துணை கேப்டனாகவும் நியமிக்கப்பட்டுள்ளனர் . கேப்டன் விராட் கோலி , தோனி , ஹர்திக் பாண்ட்யா , பும்ரா , புவனேஷ் குமார் , குல்தீப் யாதவ் ஆகியோருக்கு இத்தொடரில் இருந்து ஓய்வு அளிக்கப்பட்டுள்ளது . இதுகுறித்து தேர்வுக்குழுத் தலைவர் எம்எஸ்கே பிரசாத் கூறுகையில் , “இந்த முத்தரப்பு தொடருக்கான அணியை தேர்வு செய்யும் போது , பணிச்சுமை மற்றும் அடுத்து வரவிருக்கும் தொடர்கள் குறித்து பரிசீலனை செய்யப்பட்டது . உச்சபட்ச திறன் கொண்ட இந்திய அணிக்கு போதுமான அளவு ஓய்வு தேவைப்படுவதால் சில வீரர்களுக்கு ஓய்வு அளிக்கப்பட்டுள்ளது . தோனியை பொறுத்தவரை , அவர் தனிப்பட்ட முறையில் ஓய்வு கேட்டுக் கொண்டதற்கு இணங்க , அவர் விடுவிக்கப்பட்டுள்ளார்” என்றார் . இந்திய அணி வீரர்கள் விவரம்ஃ ரோஹித் ஷர்மா ( Capt ) , ஷிகர் தவான் ( vc ) , லோகேஷ் ராகுல் , சுரேஷ் ரெய்னா , மனீஷ் பாண்டே , தினேஷ் கார்த்திக் ( wk ) , தீபக் ஹூடா , வாஷிங்டன் சுந்தர் , யுவேந்திர சாஹல் , அக்சர் படேல் , விஜய் ஷங்கர் , ஷர்துள் தாகுர் , ஜெயதேவ் உனட்கட் , மொஹம்மத் சிராஜ் , ரிஷப் பண்ட் ( wk ) . தென்னாப்பிரிக்க தொடரில் சிறப்பாக விளையாடிய ரெய்னாவுக்கு முத்தரப்பு தொடரிலும் வாய்ப்பு அளிக்கப்பட்டுள்ளது வரவேற்கக் கூடிய தேர்வாகும் . அதேபோல் , மீண்டும் விக்கெட் கீப்பர் ரிஷப் பண்ட்டிற்கு டி20ல் வாய்ப்பு அளித்திருப்பது , தோனிக்கு அடுத்த ‘அதிரடி கீப்பர்’ தலைமுறையை வளர்க்க உதவும் . தமிழகத்தில் இருந்து ஆல் ரவுண்டர்கள் வாஷிங்டன் சுந்தர் , விஜய் ஷங்கர் ஆகியோருக்கு வாய்ப்பு வழங்கப்பட்டுள்ளது . சீனியர் தினேஷ் கார்த்திக்கும் அணியில் இடம் பெற்றுள்ளார் . ‘பயமறியா’ தீபக் ஹூடவிற்கும் வாய்ப்பு அளிக்கப்பட்டுள்ளது வரவேற்கத்தக்கது . முதல் நிலை அணியாக இல்லாவிட்டாலும் , சீனியர் , ஜூனியர் என சரிகலவையான விகிதத்தில் அணித் தேர்வு செய்யப்பட்டுள்ளது . அதேசமயம் , பிப்ரவரி மாதம் ஐபிஎல் தொடங்கவுள்ள நிலையில் , அதற்கு முன்னதாக இந்திய அணி விளையாடும் கடைசி தொடர் இதுதான் . கோலி , தோனி , ஹர்திக் பாண்ட்யா உள்ளிட்ட மற்ற வீரர்கள் அனைவருக்கும் ஐபிஎல் - ல் பங்கேற்பதில் சிக்கல் ஏற்பட்டு விடக் கூடாது என்பதற்காகவே விடுப்பு அளிக்கப்பட்டுள்ளது என கிரிக்கெட் வல்லுனர்கள் கருத்து தெரிவித்துள்ளனர் .


இலங்கையில் நடந்துவரும் முத்தரப்பு டி20 தொடரில் , இலங்கைக்கு எதிரான போட்டியில் தோல்வியடைந்த இந்திய அணி , வங்கதேசத்துக்கு எதிரான போட்டியில் வெற்றிபெற்றது . இந்த போட்டியும் சரி . . இந்தியா பெற்ற வெற்றியும் சரி . . தரமானது அல்ல . . மிகவும் தரமற்ற போட்டியாகவும் இந்தியாவின் தரமற்ற வெற்றியாகவுமே இது அமைந்தது . பேட்டிங் , பவுலிங் , ஃபீல்டிங் என அனைத்திலும் இரு அணிகளுமே மிகவும் மோசமாக விளையாடின . போட்டி என்றால் ஏதாவது ஒரு அணி வெற்றி பெற வேண்டும் . அப்படியான ஒரு வெற்றிதான் இந்தியா பெற்றது . முதலில் வங்கதேசம் பேட்டிங் செய்தது . முதல் ஓவரிலேயே சரியான புரிதல் இன்றி , வாஷிங்டன் சுந்தரும் மனீஷ் பாண்டேவும் சேர்ந்து ஒரு கேட்சை தவறவிட்டனர் . இந்த இடத்தில் இந்தியா பீல்டிங்கில் சொதப்பல் . உனாட்கட் வீசிய மூன்றாவது ஓவரின் இரண்டாவது பந்தை சிக்ஸ் அடித்த சௌமியா சர்க்கார் , அதேமாதிரியான பந்தில் கேட்ச் கொடுத்து அவுட்டானார் . அதன்பிறகு , வாஷிங்டன் சுந்தர் வீசிய நான்காவது ஓவரில் தமிம் இக்பால் கொடுத்த எளிமையான கேட்சை இந்திய கேப்டன் ரோஹித் தவறவிட்டார் . ஷர்துல் தாகூரின் 5வது ஓவரில் மோசமான பந்தில் அவுட்டானார் தமிம் இக்பால் . அது பவுலரின் திறமைக்கு கிடைத்த விக்கெட் என்பதைவிட பேட்ஸ்மேன் செய்த தவறால் கிடைத்த விக்கெட் என்றுதான் கூறவேண்டும் . விஜய் சங்கர் வீசிய 7வது ஓவரின் மூன்றாவது பந்தில் தாஸ் கொடுத்த கேட்சை ரெய்னாவும் அதே ஓவரின் ஐந்தாவது பந்தில் தாஸ் மீண்டும் கொடுத்த கேட்சை வாஷிங்டன் சுந்தரும் தவறவிட்டனர் . ஒரே ஓவரில் இரண்டு கேட்ச் வாய்ப்புகளை தவறவிட்டு மிகவும் மோசமான ஃபீல்டிங்கை வெளிப்படுத்தினர் இந்திய வீரர்கள் . இத்தனை கேட்ச் வாய்ப்புகள் கொடுத்தும் அதை பயன்படுத்தி கொள்ளாத தாஸ் , விஜய் சங்கரின் பந்துவீச்சிலேயே அவுட்டாகி வெளியேறினார் . இந்தியா பீல்டிங்கில் சொதப்பியது என்றால் , வங்கதேச அணி பேட்டிங்கில் சொதப்பியது . தட்டு தடுமாறி இறுதியில் 8 விக்கெட்டுகளை இழந்து 139 ரன்கள் எடுத்தது . எளிமையான இலக்கை விரட்டிய இந்திய அணி , வங்கதேசத்தை துவம்சம் செய்து வெற்றி பெறும் என எதிர்பார்க்கப்பட்ட நிலையில் , வங்கதேசத்தின் மோசமான பந்துவீச்சை அடித்து நொறுக்கி வெற்றிக்கனியை விரைவில் பறிக்க தவறினர் . மாறாக கொஞ்சம் அதிகமான ரன்களை எடுத்திருந்தால் , நாம் வெற்றி பெற்றிருக்கலாமோ என வங்கதேச வீரர்கள் நினைக்கும் அளவிற்கு , 19வது ஓவரின் நான்காவது பந்துவரை போட்டியை இழுத்து சென்றனர் . 19வது ஓவரில்தான் இந்திய அணி வெற்றி பெற்றது . இவ்வாறு பேட்டிங் , பவுலிங் , பீல்டிங் அனைத்திலும் இரு அணிகளும் சொதப்பினர் . அதில் , அதிகமாக யார் சொதப்பினார்களோ அவர்கள் தோல்வியடைந்தனர் என கூறும் அளவில்தான் இந்தியாவின் வெற்றி அமைந்தது .


ஒருநாள் கிரிக்கெட் போட்டிகளுக்கான ஐசிசி தரவரிசையில் பேட்ஸ்மேன்கள் பிரிவில் இந்திய கேப்டன் விராட் கோலி தொடர்ந்து முதலிடத்தில் இடம்பெற்றுள்ளார் . ஐசிசி தரவரிசையில் பேட்ஸ்மேன்கள் பட்டியலில் கோலி முதலிடத்தில் உள்ளார் . அவருக்கு அடுத்து இரண்டாம் இடத்தில் ஆஸ்திரேலியாவின் டேவிட் வார்னர் , மூன்றாம் இடத்தில் தென் ஆப்பிரிக்காவின் டி வில்லியர்ஸ் , நான்காம் இடத்தில் இங்கிலாந்தின் ஜோ ரூட் , ஐந்தாம் இடத்தில் பாகிஸ்தானின் பாபர் ஆஸம் ஆகியோர் உள்ளனர் . இந்த நிலையில் , இலங்கை - ஜிம்பாப்வே இடையிலான தொடரை அடுத்து , இலங்கை பேட்ஸ்மேன் நிரோஷன் திக்வெல்லா ஏழு இடங்கள் முன்னேறி 38 - வது இடத்துக்கு வந்துள்ளார் . ஜிம்பாப்வேயின் சிகந்தர் ராஸா மூன்று இடங்கள் முன்னேறி 51 - வது இடத்துக்கும் , ஹாமிஸ்டன் மஸாகட்ஸா 14 இடங்கள் ஏற்றம் கண்டு 57 - வது இடத்துக்கும் வந்துள்ளனர் . இலங்கையின் உபுல் தரங்கா 10 இடங்கள் முன்னேறி 64 - வது இடத்துக்கும் , தனுஷ்கா குணதிலகா 36 இடங்கள் முன்னேறி 70 - வது இடத்துக்கும் வந்துள்ளனர் . அதேபோன்று , மேற்கிந்தியத் தீவுகளுக்கு எதிரான தொடரில் மொத்தமாக 154 ஓட்டங்கள் எடுத்த தோனி , மூன்று இடங்கள் முன்னேறி 12 - வது இடத்துக்கு வந்துள்ளார் . அதே தொடரில் 336 ஓட்டங்கள் குவித்த அஜிங்க்ய ரஹானே 13 இடங்கள் முன்னேறி 23 - வது இடத்துக்கு வந்துள்ளார் . இது , அவரது தரவரிசை வரலாற்றில் உச்சபட்ச இடம் . அந்தத் தொடரில் சிறப்பாக ஆடிய மேற்கிந்தியத் தீவுகளின் ஷாய் ஹோப் 20 இடங்கள் ஏற்றம் கண்டு 61 - வது இடத்துக்கு வந்துள்ளார் . ஐசிசியின் பந்துவீச்சாளர்கள் மற்றும் ஆல்ரவுண்டர்களுக்கான தரவரிசையில் முதல் 10 இடங்களில் இந்தியர்கள் எவரும் இல்லை .


பிக் பாஸ் நிகழ்ச்சிக்கான இன்றைய லேட்டஸ்ட் பிரமோவில் பாலாஜி , மும்தாஜ் , டேனி மற்றும் விஜயலஷ்மி ஆகியோர் பிக் பாஸ் வீட்டின் சக போட்டியாளர்கள் குறித்து பேசி கொள்கின்றனர் . இதில் பாலாஜி சென்றாயனை கிண்டல் செய்கிறார் . அதற்கு ஏற்றார் போலவே கண்ணாடிவழியாக எட்டி பார்ப்பது என சென்றாயனின் நடவடிக்கைகளும் வேடிக்கையாக இருக்கிறது . தொடந்து இந்த பிரமோவில் இடம் பெற்றிருக்கும் காட்சிகளில் மும்தாஜ் பிற போட்டியாளர்கள் குறித்து விஜயலஷ்மியிடம் கூறிக்கொண்டிருக்கிறார் . டாஸ்க்னு வந்துட்டா அவங்க ரொம்ப சீரியசா ஆகிடுவாங்க . என்ன தள்ளிவிட்டுட்டு கூட போயிடுவாங்க என கூறி விஜியை எச்சரிக்கை செய்கிறார் . அவர் மஹத் ஐஸ்வர்யா மற்றும் யாஷிகா குறித்து தான் கூறுகிறார் என பார்க்கும் போதே தெரிகிறது . வெளியில் இருந்து பிக் பாஸை பார்த்துவிட்டு வந்திருக்கும் விஜலஷ்மிக்கு மும்தாஜ் இவற்றை கூற வேண்டிய அவசியமே இல்லை . பிக் பாஸ் வீட்டில் யார் யார் எப்படி என அவருக்கு நன்றாக தெரியும் என்பது போல நடந்து கொள்கிறார் விஜயலஷ்மி . நீங்க போடுற சண்டை உண்மையா இல்லை . மனசில கோபம் வந்து சண்டை போட்டிருந்தா மறுபடி எப்படி உடனே போய் உங்களால கட்டி பிடிச்சு மன்னிப்பு கேட்க முடியும் . இது ரொம்ப நடிப்பு மாதிரி தெரியுது . மக்களால இதை எல்லாம் நம்ப முடியாது என கூறி இருக்கிறார் . பிக் பாஸ் வீட்டை பற்றி மக்கள் என்ன நினைக்கின்றனர் என்பதை இங்கு யாரிடமும் சொல்ல கூடாது எனும் ரூல் தெரிந்தும் விஜி இப்படி பேசுகிறார் என்றால் அது பிக் பாஸின் அனுமதியோடு தானோ எனும் சந்தேகம் வேறு இதனால் எழுந்திருக்கிறது . விஜியின் இந்த அறிவுரைக்கு பிறகு பிக்பாஸில் சண்டை போட்ட அடுத்த நிமிஷம் கட்டிபிடித்து மன்னிப்பு கேட்கும் சம்பவங்கள் நடக்குமா ? எனும் சந்தேகத்தை எழுப்பி இருக்கிறது இந்த பிரமோ .


ஸ்ரீ பிரியா மற்றும் கமலஹாசன் இணைந்து நடித்திருந்த படம் நீயா . இச்சாதாரி நாகம் எனும் மனிதர்கள் போல உருவம் மாறும் நாக பாம்பினை மையமாக கொண்டு உருவாக்கப்பட்ட இந்த் திரில்லர் படம் அந்த காலத்தில் நல்ல வரவேற்பினை பெற்றது . இன்றளவும் தமிழில் பாம்பு படம் என்றதும் முதலில் அனைவர் நினைவிற்கும் வருவது இந்த நீயா ? படம் தான் . இந்த படத்தில் ஸ்ரீ பிரியா தான் பாம்பாக நடித்து மிரட்டி இருப்பார் . தற்போது இதே பெயரில் நாக பாம்பு கதையை மையமாக வைத்து மீண்டும் நீயா 2 படம் தயாராகிவருகிறது . இந்த படத்தில் வரலஷ்மி சரத்குமார் , லஷ்மி ராய் மற்றும் கேத்தரின் ஆகியோர் முக்கிய வேடத்தில் நடித்திருக்கின்றனர் . சமீப காலமாக சின்னத்திரையில் வெற்றி நடை போட்டு கொண்டிருக்கும் சீரியல் நாகினி . இது போன்ற மாயாஜால படங்களின் வரவு தமிழ் சினிமாவில் குறைந்திருக்கும் இந்த கால கட்டத்தில் மீண்டும் இது போன்ற படங்கள் தலை தூக்க நாகினியும் ஒரு காரணம் என்றே கூறலாம் . இது ஒரு புறம் இருக்க இந்த மூன்று அழகிய கதாநாயகிகளை வைத்து தற்போது பிரம்மாண்டமான கிராஃபிக்ஸ் காட்சிகளுடன் தயாராகி வருகிறது நீயா ? திரைப்படம் . இந்த திரைப்படத்தின் ஃபஸ்ட் லுக் சமீபத்தில் வெளியாகி இருக்கிறது . இந்த ஃபஸ்ட் லுக்கில் வரலஷ்மி மற்றும் லஷ்மி ராய் நாகராணிகள் போன்ற வேடத்தில் இருக்கின்றனர் . கேத்தரின் சாதாரண பெண் போல தோற்றமளிக்கிறார் . அதிலும் நாகராணிகளாக வேஷமிட்டிருக்கும் வரலஷ்மியும் , லஷ்மிராயும் இடம் பெற்றிருக்கும் அந்த ஃபஸ்ட் லுக் போஸ்டர் கொஞ்சம் கவர்ச்சியாக இருக்கிறது . இதனால் இந்த பஸ்ட்லுக் போஸ்டர் விமர்சனத்திற்கு உள்ளாகி இருக்கிறது . சமூக வலைதளங்களில் இந்த போஸ்டரை விமர்சனம் செய்திருக்கும் ரசிகர்கள் இது நீயா ? போஸ்டரா இல்லை கிளாமர் பட போஸ்டரா என கலாய்த்திருக்கின்றனர் . எது எப்படியோ ஃபஸ்ட் லுக் மக்கள் மத்தியில் ரீச் ஆகிவிட்டது . எப்படியும் கிராஃபிக்ஸ் தொழில் நுட்பம் வளர்ந்திருக்கும் இந்த காலகட்டத்தில் வரும் புது நீயா ? படம் பழைய நீயா படத்தை விட திரில்லிங்காக இருந்தால் சரி .


தமிழக அரசியலில் மாற்றத்தைக் ஏற்படுத்துவோம் என்றும் மக்களுக்கு நல்லது செய்ய ஆண்டவர் வாய்ப்பு கொடுத்திருக்கிறார் அதனை முழுமையாக பயன்படுத்திக்கொள்ள வேண்டும் என்றும் , ரசிகர் மன்ற நிர்வாகிகள் கூட்டத்தில் ரஜினி பேசியுள்ளார் . கடந்த வருடம் டிசம்பர் 31 ஆம் தேதி தனது அரசியல் பிரவேசத்தை அறிவித்த நடிகர் ரஜினிகாந்த் , தனது ரசிகர் மன்றத்தை ரஜினி மக்கள் மன்றமாக மாற்றி , மாவட்ட வாரியாக நிர்வாகிகளை நியமித்து வருகிறார் . அவ்வப்போது அரசியல் குறித்து தனது கருத்துக்களையும் கூறி வருகிறார் . விரைவில் அரசியல் கட்சியின் பெயரையும் கொடியையும் அறிமுகம் செய்யப்படும் என்று செய்திகள் வெளியாகி இருந்தன . வரும் ஏப்ரல் 14 ஆம் தேதி அன்று கட்சியின் பெயர் , கொடி அறிமுக செய்ய இருப்பதாக கூறப்படுகிறது . இந்த நிலையில்தான் , கடந்த 10 ஆம் தேதி அன்று ஆன்மீக பயணமாக ரஜினிகாந்த் இமயமலைக்கு சென்றார் . ரிஷிகேஷ் உள்ளிட்ட பல்வேறு இடங்களுக்கு சென்று அங்குள்ள ஆன்மீக தலங்களில் வழிபாடு நடத்தினார் . அங்குள்ள ஆன்மீக குருக்களையும் சந்தித்து பேசி வந்தார் . இந்த நிலையில் தனது ஆன்மீக பயணத்தை முடித்துக் கொண்டு நடிகர் ரஜினிகாந்த் இன்று சென்னை திரும்பினார் . ஆன்மீக பயணம் மனதுக்கு புத்துணர்ச்சியாக உள்ளது என்று கூறினார் . இந்த நிலையில் , ரஜினி மன்ற நிர்வாகிகள் தேர்வுக் கூட்டம் சென்னையில் நடைபெற்றது . இதில் காணொளி காட்சி மூலம் நடிகர் ரஜினிகாந்த் பங்கேற்றார் . அதில் பேசிய நடிகர் ரஜினிகாந்த் , தமிழக அரசியலில் மாற்றத்தை ஏற்படுத்துவோம் . பிற மாநிலத்தவர்கள் வியந்து பார்க்கும் வகையில் மாற்றத்தைக் கொண்டு வர வேண்டும் என்பதே நோக்கம் என்றார் . ஒழுக்கம் , கட்டுப்பாடுடன் பணியாற்றினால் எதையும் சாதித்து விடலாம் என்று கூறிய ரஜினி , மற்ற மாநிலத்தவர்கள் பொறமைப்படும் வகையில் மாற்றத்தைக் கொண்டு வர வேண்டும் என்றார் . ஆண்டவன் நல்ல வாய்ப்பை கொடுத்துள்ளார் ; அதனை முழுமையாக பயன்படுத்த வேண்டும் . பதவி கிடைக்கவில்லை என்று மன்றத்தினர் யாரும் பொறாமையில் செயல்படக் கூடாது என்றும் தேவையற்ற சண்டைகளைத் தவிருங்கள் என்றும் ரஜினி கூறினார் .


சிந்துவின் தோல்விகள் எதுவும் அவருக்கான பின்னடைவு கிடையாது என்று சிந்துவின் பயிற்சியாளர் பி . கோபிசந்த் கூறினார் . உலக சாம்பியன்ஷிப் போட்டியின் இறுதிச்சுற்று வரை முன்னேறிய சிந்து , அதில் ஜப்பானின் நஜோமி ஒகுஹராவிடம் தோல்வி அடைந்தார் . ஹாங்காங் ஓபன் பாட்மிண்டனில் உலகின் முதல் நிலை வீராங்கனையான டாய் ஸு யிங்கிடம் வீழ்ந்தார் . துபை சூப்பர் சீரிஸில் உலகின் 2 - ஆம் நிலையில் உள்ள அகானே யமாகுசியால் வெற்றி வாய்ப்பை இழந்தார் . சிந்துவின் இந்த தொடர் தோல்விகள் குறித்து கோபிசந்த் கூறியதுஃ " வளர்ச்சி இருக்கும் பட்சத்தில் தோல்விகள் குறித்து கவலை கொள்ளத் தேவையில்லை . உலகின் முதல் நிலை மற்றும் 3 - ஆம் நிலை வீராங்கனைகள் குறித்து பேசுகிறோம் . எப்போதுமே உலகின் முதல்நிலை வீராங்கனைகள் நம் நாட்டிலிருந்து மட்டுமே உருவாக வேண்டும் என்பதில்லை . டாய் ஸு யிங் சிறப்பாக விளையாடுகிறார் . ஆனால் சிந்து ஒலிம்பிக் போட்டியில் அவரை வீழ்த்தியதை கவனத்தில் கொள்ள வேண்டும் . அவர் உலக சாம்பியன்ஷிப் போட்டியின் இறுதிச்சுற்று வரை முன்னேறினார் . 2 - ஆம் இடத்தில் இருப்பது சிறப்பல்ல என்று பலர் கூறலாம் . என்னைப் பொருத்த வரையில் நேர்மறையாக சிந்திக்க வேண்டும் . சிந்துவின் போட்டி முடிவுகள் திருப்தி அளிக்கின்றன . அவரது தோல்விகள் அவருக்கான பின்னடைவு என ஒரு சதவீதம் கூட கருதவில்லை . கோல்ட் கோஸ்டில் நடைபெறும் காமன்வெல்த் விளையாட்டுப் போட்டி , ஜகார்த்தாவில் நடைபெறும் ஆசிய விளையாட்டுப் போட்டி , உலக சாம்பியன்ஷிப் போட்டிகளே எனது முக்கிய நோக்கமாகும் . போட்டிகளின் எண்ணிக்கை அதிகமாக இருக்கலாம் . ஆனால் , நமது வீரர்கள் பெரிய அளவிலான போட்டிகளில் சிறப்பாக செயல்பட வேண்டும் என்பதே முக்கியம் . இந்திய பாட்மிண்டனில் வீரர்களுக்கு பஞ்சமில்லை . நாட்டுக்கு பெருமை சேர்க்கும் வகையில் நிலையான வீரர்களை உருவாக்க சிறந்த கட்டமைப்பும் , பயிற்சியாளர்களும் அவசியமாகும் " என்று அவர் தெரிவித்தார் .


தன்னாட்சி அதிகாரம் பெற்ற “பல்கலைக்கழக மான்யக்குழுவை” ஒழித்து விட்டு , கல்வியைக் காவி மயமாக்குவதற்காக “உயர் கல்வி ஆணையம்” ஒன்றை அமைப்பதற்கு மத்திய பா . ஜ . க அரசு முடிவு செய்திருப்பதற்கு கடும் கண்டனத்தைத் தெரிவித்த திமுக செயல் தலைவர் ஸ்டாலின் . கடந்த ஜூன் 27 ஆம் தேதி , “உயர்கல்வி ஆணைய வரைவு மசோதாவை” மனிதவள மேம்பாட்டு இணையதளத்தில் வெளியிட்டு , 62 ஆண்டுகளாகச் செயல்பட்டுக் கொண்டிருக்கும் பல்கலைக்கழக மான்யக்குழுவைக் கலைப்பதற்கு , 10 நாட்களில் கருத்துகளைக் கோரியது மத்திய மனிதவள மேம்பாட்டுத்துறை . “பெயரளவிற்கான” அந்த கருத்துக் கேட்பு வைபவத்திற்கு கல்வியாளர்கள் மத்தியிலிருந்து நாடு முழுவதும் கடும் எதிர்ப்பு கிளம்பியதும் , மேலும் 13 நாட்கள் மட்டுமே அவகாசம் கொடுத்து , ஜூலை 20 ஆம் தேதியுடன் கருத்துக் கேட்கும் படலத்தை முடித்துக் கொண்டு விட்டது . இந்நிலையில் 19.7.2018 அன்று “உயர்கல்வி ஆணையம்” பற்றிய கேள்வி ஒன்றுக்கு மாநிலங்களவையில் பதிலளித்த மத்திய மனிதவள மேம்பாட்டுத்துறை இணை அமைச்சர் சத்யாபால் சிங் , “மசோதா தொடர்பாக 15.7.2018 வரை 7529 பேரிடமிருந்து கருத்துகள் பெறப்பட்டுள்ளன” என்று கூறி விட்டு , “கல்லூரிகளுக்கும் , பல்கலைக்கழகங்களுக்கும் மான்யம் ஒதுக்குவதைப் பொறுத்தமட்டில் வெளிப்படைத்தன்மையுடன் , தகுதி அடிப்படையில் உயர் கல்வி ஆணையம் இயங்கும்” ( The grant disbursal function to Universities and Colleges is now proposed to be located in an entity which willl work in a transparent , merit based approach ) என்று கூறி புதுக்குழப்பத்தை வேறு ஏற்படுத்தியிருக்கிறார் . உயர் கல்வி ஆணையம் 14 உறுப்பினர்கள் கொண்ட அமைப்பாக இருக்கும் . ஆனால் அதில் மாநிலப் பிரதிநிதி ஒருவர் கூட இருக்கமாட்டார் . அந்த 14 பேர் கொண்ட ஆணையத்தின் தலைவர் , துணைத் தலைவர் மற்றும் உறுப்பினர்களை நியமிக்க ஐந்து பேர் கொண்ட “தேடுதல் மற்றும் தேர்வுக் குழு” அமைக்கப்படும் . அதிலும் ஒருவர் கூட மாநிலத்தின் சார்பில் பிரதிநிதியாக இருக்க மாட்டார்” என்பது , உயர் கல்வி ஆணையம் முழுக்க முழுக்க மத்திய அரசின் “கைப்பாவை”யாகவே இயங்கும் என்று வரைவு மசோதா தெளிவுபடுத்துகிறது . இந்த ஆணையத்திற்கு மாநிலத்தில் உள்ள பல்கலைக்கழகங்களுக்கு நிதி வழங்க உத்தரவிடும் அதிகாரம் இல்லை . ஆனால் , மாநிலத்தில் உள்ள பல்கலைக்கழகங்களின் அங்கீகாரத்தை ரத்து செய்யும் அதிகாரமும் , அங்கு நியமிக்கப்படும் துணை வேந்தர் முதல் கடை நிலை ஊழியர் வரை அனைவரின் தகுதியையும் நிர்ணயிக்கும் அதிகாரமும் உண்டு . கல்வியின் தரம் குறைந்து விட்டது என்று கூறி பல்கலைக்கழகங்களின் அங்கீகாரத்தை ரத்து செய்வது , உயர்கல்வி தொடர்பாக மாநில அரசுக்கு ஆலோசனை வழங்குவது , மாநிலத்தில் உள்ள உயர்கல்வி நிலையங்களை மூட உத்தரவிடுவது , மாநிலத்தில் பணிபுரியும் ஆசிரியர்களுக்குப் பயிற்சியளிப்பது , கட்டணம் நிர்ணயிப்பது ஆகிய அடாவடியான அதிகாரங்கள் மட்டும் அள்ளிக் கொடுக்கப்பட்டு , மாநிலத்தின் கல்வி உரிமையைப் பறிப்பதற்கு என்றே ஒரு ஆணையத்தை பா . ஜ . க . தலைமையிலான மத்திய அரசு கொண்டு வர விரும்புகிறது . டி ஆராய்ச்சியாளர்களும் , 200க்கும் மேற்பட்ட எம் . எஸ் ஆராய்ச்சிப் படிப்பு மேற்கொள்வோரின் எதிர்காலம்” எல்லாம் என்ன ஆவது என்று கேள்வி எழுப்பினேன் . குறிப்பாக உயர்கல்வி பயிலும் மாணவர்களில் 50 சதவீதத்திற்கும் மேற்பட்டோர் மாநிலங்களில் உள்ள பல்கலைக்கழகங்களில் படிப்பதால் , அவர்களின் எதிர்காலம் கேள்விக்குறியாகி விடுமே என்ற அச்சத்தைத் தெரிவித்தேன் . அப்போது மாண்புமிகு உயர்கல்வித்துறை அமைச்சர் எழுந்து , “13 பல்கலைக்கழக துணை வேந்தர்களின் கருத்துகளைக் கேட்டிருக்கிறோம் . அவற்றைப் பெற்று நிச்சயம் மத்திய அரசுக்கு அனுப்பப்படும்” என்று உறுதியளித்தார் . ஆனால் 14.7.2018 அன்று “உயர்கல்வி ஆணையம் தேவையில்லை” என்று வழக்கம் போல் ஒரு கடிதத்தை மட்டும் எழுதிவிட்டு முதலமைச்சர் எடப்பாடி திரு பழனிசாமி அமைதி காக்கிறார் . 13 பல்கலைக்கழகத் துணை வேந்தர்களின் கருத்துகள் என்ன ? அவர்களின் கருத்துகள் மனித வள மேம்பாட்டுத்துறைக்கு அனுப்பப்பட்டதா ? என்பது பற்றி இதுவரை தகவல்கள் ஏதும் வெளியிடவில்லை . விற்கு ஆதரவாக அதிமுக எம் . பி . க்கள் 37 பேரும் வாக்களிப்பதற்கு முன்பு கூட மாநில உரிமை , சமூக நீதி , மாநிலத்தின் உயர் கல்வி ஆகியவற்றைப் பறிக்கும் உயர்கல்வி ஆணையத்தைக் கொண்டு வர மாட்டோம் என்ற உத்தரவாதத்தை மத்திய பா . ஜ . க . அரசிடம் கேட்டுப் பெறவில்லை என்பது வேதனையளிக்கிறது . மத்திய அரசு கொண்டு வரும் உயர் கல்வி ஆணையம் என்பது ஏற்கனவே பண மதிப்பிழப்பு நடவடிக்கையில் ஏற்பட்ட பாதிப்பை விட மிக மோசமான பாதிப்புகளை நாட்டின் உயர்கல்வியில் ஏற்படுத்தி விடும் . தமிழ்நாட்டில் உள்ள பல்கலைக்கழகங்கங்கள் மற்றும் அதன் கீழ் உள்ள கல்லூரிகளின் கல்வி முன்னேற்றத்திற்கு தடைக்கல்லாக அமையும் . பா . ஜ . க ஆளாத மாநிலங்களில் உள்ள உயர்கல்வி நிறுவனங்களை மூடுவதற்கு வித்திடும் . கல்வியாளர்கள் நிறைந்த உயர் கல்வி ஆணையத்திடமிருந்து உயர்கல்விக்கு நிதி ஒதுக்கும் அதிகாரத்தை மத்திய அரசே பறித்துக் கொள்வது , மாநிலங்களின் நிதித் தன்னாட்சி மீது திட்டமிட்டு நடத்தப்படும் தாக்குதலாக அமைந்து விடும் . ஆகவே , எந்த வகையில் பார்த்தாலும் இந்த உயர்கல்வி ஆணையம் , மாநிலங்களில் கல்வி வளர்ச்சிக்கு ஒருவகையிலும் உதவாது ; மாறாக இருக்கின்ற கல்வி நிலையங்களையும் மூடுவதற்கே வழி வகுக்கும் என்று தெரிவித்துக் கொள்ள விரும்புகிறேன் . எனவே , மாநிலத்தின் கல்வி உரிமைக்கு மாறான இந்த உயர்கல்வி ஆணைய மசோதாவை மத்திய பா . ஜ . க அரசு உடனடியாகத் திரும்பப் பெற வேண்டும் என்று கேட்டுக் கொள்கிறேன் . ஒரு வேளை “கல்வியை காவி மயமாக்குவதற்காக ஆணையம் அமைக்கவில்லை . உயர்கல்வியில் சீர்திருத்தம் கொண்டு வருவதே மத்திய அரசின் நேர்மையான நோக்கம்” என்றால் , ஆணையத்தின் 14 உறுப்பினர்களில் மாநிலங்களின் பிரதிநிதிகள் மூன்றில் இரண்டு பங்கு இருக்குமாறும் , பல்கலைக்கழகங்களுக்கும் கல்லூரிகளுக்கும் நிதி ஒதுக்கும் அதிகாரம் ஆணையத்திடமே இருக்கும் வகையிலும் , உயர் கல்வி ஆணைய “வரைவு மசோதா” உரிய முறையில் மாற்றி அமைக்கப்பட வேண்டும் என்று வலியுறுத்துகிறேன் . தவறினால் மற்ற மாநிலக் கட்சிகளின் ஆதரவையும் திரட்டி மாநிலங்களவையில் திராவிட முன்னேற்றக் கழகம் இந்த உயர்கல்வி ஆணைய வரைவு மசோதாவை எதிர்த்து போராட்டம் நடத்தும் என்பதை தெரிவித்துக் கொள்ள விரும்புகிறேன் .


ஆஸ்திரேலிய அணியின் தொடக்க வீரர் ஆரோன் ஃபின்ச் , ஷமியின் பந்துவீச்சில் காயமடைந்து ரிட்டயர்ட் ஹர்ட் ஆகி களத்தில் இருந்து வெளியேறினார் . நேற்று முன் தினம் பெர்த்தில் தொடங்கிய இரண்டாவது டெஸ்ட் போட்டியில் டாஸ் வென்று முதலில் பேட்டிங் ஆடிய ஆஸ்திரேலிய அணி முதல் இன்னிங்ஸில் 326 ரன்களை எடுத்தது . இதையடுத்து முதல் இன்னிங்ஸை ஆடிய இந்திய அணி , விராட் கோலியின் அபார சதம் மற்றும் ரஹானேவின் பொறுப்பான அரைசதத்தால் 283 ரன்கள் சேர்த்தது . 43 ரன்கள் முன்னிலையுடன் இரண்டாவது இன்னிங்ஸை தொடங்கிய ஆஸ்திரேலிய அணியின் தொடக்க வீரர்கள் ஃபின்ச் மற்றும் மார்கஸ் ஹாரிஸ் ஆகிய இருவரும் சிறப்பாக தொடங்கினர் . தொடக்கத்தில் இஷாந்த் சர்மா மற்றும் பும்ரா ஆகியோரின் பவுலிங்கில் திணறினாலும் பின்னர் இஷாந்த் சர்மாவின் பந்துவீச்சு மீது ஆதிக்கம் செலுத்தி அடித்து ஆடினார் . இஷாந்த் வீசிய 7வது ஓவரின் 5வது பந்தில் ஃபின்ச் அடித்த பந்தை விக்கெட் கீப்பர் ரிஷப் பண்ட் கேட்ச் பிடித்திருக்கலாம் . ஆனால் அந்த கேட்ச்சை தவறவிட்டதால் ஃபின்ச் தொடர்ந்து பேட்டிங் ஆடும் வாய்ப்பை பெற்றார் . அதன்பிறகு சில பவுண்டரிகளை அடித்தார் . ஃபின்ச் - மார்கஸ் ஹாரிஸ் தொடக்க ஜோடியை பிரிக்க முடியவில்லை . 30 பந்துகளில் 5 பவுண்டரிகளுடன் 25 ரன்களை எடுத்த ஃபின்ச் , சிறப்பாக ஆடிவர , ஷமியின் பவுன்ஸர் ஒன்று அவரது கையை பதம்பார்த்தது . அதில் ஏற்பட்ட காயத்தால் 25 ரன்களுடன் ரிட்டயர்ட் ஹர்ட் ஆகி பெவிலியன் திரும்பினார் ஃபின்ச் . அதன்பிறகு மார்கஸ் ஹாரிஸ் , ஷான் மார்ஷ் , ஹேண்ட்ஸ்கம்ப் , டிராவிஸ் ஹெட் ஆகிய நால்வரும் ஆட்டமிழந்தனர் . மூன்றாம் நாளான இன்றைய ஆட்ட நேர முடிவில் ஆஸ்திரேலிய 4 விக்கெட் இழப்பிற்கு 132 ரன்கள் எடுத்துள்ளது . உஸ்மான் கவாஜா 41 ரன்களுடனும் டிம் பெய்ன் 8 ரன்களுடனும் களத்தில் உள்ளனர் . 175 ரன்கள் முன்னிலையுடன் ஆஸ்திரேலிய அணி மூன்றாம் நாள் ஆட்டத்தை முடித்துள்ளது .


நடிகையாவதற்கு சில வருடங்கள் சஜத்கானிடம் உதவியாளராக இருந்த அனுபவங்கள் குறித்து சலோனி ட்விட்டரில் எழுதிவருபவை இன்றைய தேதிக்கு பாலிவுட்டின் ஹாட் டாபிக்காக ஓடிக்கொண்டிருக்கிறது . மிகவும் ஆபாசமான செய்திகளைப் படிக்க விரும்பாதவர்கள் சலோனியின் இந்தப் பதிவுகளைப் படிப்பதை நிறுத்திவிட்டு , அடுத்த செய்திக்கு ஜம்ப் ஆகலாம் ‘நான் படம் இயக்குவது குறித்து தெரிந்து கொள்ள ஒரு இயக்குனரிடம் உதவியாளராக சேர விரும்பினேன் . அப்போது நான் சஜித் கானிடம் வேலை கேட்டு நேர்காணலுக்கு சென்றேன் . நேர்காணலில் நீ சுய இன்பம் காண்பாயா ? , ஒரு வாரத்தில் எத்தனை முறை ? யாராவது உனக்கு பாலியல் தொல்லை கொடுத்துள்ளார்களா என்று கேட்டார் . நான் ஆமாம் என்றேன் . நான் மார்பகத்தை பெரிதாக்க ஏதாவது செய்தேனா என்று கேட்டவர் , செக்ஸ் பற்றி பேசினார் . நேர்காணலின் முடிவில் எனக்கு அழுகை வந்துவிட்டது . ஏன் என்று தெரியவில்லை . அவர் முன்பு அசவுகரியமாக உணர்ந்ததாலா என்று தெரியவில்லை . எனக்கு வேலை கிடைத்து விட்டது . முதலில் நான் வேலைக்கு சேர்ந்தபோது நீ உதவி இயக்குனர் இல்லை எனக்கு உதவியாளர் என்று சஜித் தெரிவித்தார் . அவர் அப்போது ஒரு அழகான நடிகையை காதலித்தார் . அந்த நடிகை பற்றி தப்புத் தப்பாக பேசுவார் . அவர்களின் செக்ஸ் வாழ்க்கை பற்றி கூறுவார் . அவரின் ஆணுறுப்பு மிகவும் பெரிது என்றும் , அவருக்கு செக்ஸ் ஆசை அதிகம் என்றும் தெரிவித்தார் . ஒரு நாள் காஸ்ட்யூம் டிரையலின்போது ஒரு பெண்ணை பாவாடையை தூக்கி தனது பின்னழகை காட்டுமாறு கூறினார் . அந்த பெண் பயந்துவிட்டார் . பின்னர் வேறு வழியில்லாமல் பாவாடையை தூக்கி காண்பித்தார் . பின்னாடியும் , முன்னாடியும் ஒன்னுமே இல்லாமல் நீ எல்லாம் நடிக்க வந்துவிட்டாயா என்று கேட்டார் . உங்களுக்கு என்னுடன் உறவு கொள்ள வேண்டுமா , அதற்கு தான் இந்த பாடு படுத்துகிறீர்களா . உங்கள் ஆசையை தீர்த்துக் கொள்ளுங்கள் . ஆனால் அதன் பிறகு என்னை டார்ச்சர் செய்யக் கூடாது என்றேன் . அதற்கு அவரோ எனக்கு அழகான காதலி இருக்கிறார் . நீ என் கீப்பாக இருக்க வேண்டும் . நான் சொல்வதை எல்லாம் கேட்க வேண்டும் என்றார் . அவருடன் வந்து தங்குமாறு பலமுறை கேட்டுள்ளார் . அவரின் ஆணுறுப்பை தொடுமாறும் கூறியுள்ளார் . நான் மறுத்துவிட்டேன் . ஒரு நாள் என் கண் முன்பு பேண்ட்டை கழற்றி அவரின் ஆணுறுப்பை காட்டி உன்னை பார்த்தால் இதற்கு ஒன்றும் ஆகவில்லை என்றார் . என் கையை பிடித்து அதன் மீது வைத்தார் . அந்த சம்பவத்திற்கு பிறகு நான் அவரிடம் பணிபுரிவதை நிறுத்திவிட்டேன் என்று சலோனி தெரிவித்துள்ளார் . பாலிவுட்டில் இயக்குநர் என்ற போர்வையில் சஜத்கான் போன்ற எத்தனை மனநோயாளிகள் இருக்கிறார்களோ ?


வெஸ்ட் இண்டீஸுக்கு எதிரான மூன்றாவது ஒருநாள் போட்டியில் சில அதிரடியான மாற்றங்கள் செய்யப்படக்கூடும் . முதல் இரண்டு ஒருநாள் போட்டிகளில் வெஸ்ட் இண்டீஸ் அணியால் வெற்றி பெற முடியாவிட்டாலும் அந்த அணி சிறப்பாக ஆடியது . இரண்டு போட்டிகளிலுமே அபாரமாக பேட்டிங் ஆடியது . இரண்டு போட்டிகளிலுமே 300 ரன்களுக்கு மேல் குவித்தது . இரண்டு போட்டிகளிலும் உமேஷ் மற்றும் ஷமியின் வேகப்பந்து வீச்சு எடுபடாததால் , எஞ்சிய மூன்று போட்டிகளிலுக்கான இந்திய அணியிலிருந்து ஷமி நீக்கப்பட்டு புவனேஷ்வர் குமார் மற்றும் பும்ரா அணியில் சேர்க்கப்பட்டுள்ளனர் . இந்நிலையில் , இன்று நடக்க உள்ள மூன்றாவது ஒருநாள் போட்டியில் ஆடும் உத்தேச இந்திய அணியை பார்ப்போம் . ரோஹித் , தவான் , கோலி , ராயுடு , தோனி ஆகியோர் ஆடுவது உறுதி . ரிஷப் பண்ட்டிற்கு காயம் குறித்த அப்டேட் இல்லை . சரியாகிவிட்ட பட்சத்தில் அவரும் ஆடுவார் . அவர் ஆடவில்லை என்றால் அவருக்கு பதிலாக மனீஷ் பாண்டே ஆடுவார் . ஹெட்மயர் ஸ்பின் பவுலிங்கின் மீது ஆதிக்கம் செலுத்தி அடித்து ஆடுவதால் இன்றைய போட்டியில் , ஒரு ஸ்பின்னர் ஆட வாய்ப்பில்லை . கடந்த போட்டியில் குல்தீப் , சாஹல் , ஜடேஜா ஆகிய மூன்று ஸ்பின்னர்கள் ஆடினர் . இன்றைய போட்டியில் , பெரும்பாலும் ஜடேஜா நீக்கப்படுவதற்கான வாய்ப்பு உள்ளது . குல்தீப் மற்றும் சாஹல் ஸ்பின்னர்களாகவும் புவனேஷ்வர் குமார் , பும்ரா ஆகியோருடன் இடது கை வேகப்பந்து வீச்சாளர் கலீல் அகமது களமிறங்க வாய்ப்புள்ளது . எனவே கடந்த போட்டிகளில் ஆடிய உமேஷ் யாதவ் மற்றும் ஜடேஜா ஆகிய இருவரும் இந்த போட்டியில் இருந்து நீக்கப்பட வாய்ப்புள்ளது . 6 பேட்ஸ்மேன்கள் , 5 பவுலர்களுடன் இந்திய அணி களமிறங்குவதற்கான வாய்ப்பே உள்ளது . ஆல்ரவுண்டர் என்ற முறையில் ஜடேஜா அணியில் இருந்தார் . இந்திய அணியின் பேட்ஸ்மேன்கள் நல்ல ஃபார்மில் உள்ளதால் , 6 பேட்ஸ்மேன்களுடன் களமிறங்க வாய்ப்புள்ளது . மூன்றாவது ஒருநாள் போட்டிக்கான உத்தேச இந்திய அணிஃ விராட் கோலி ( கேப்டன் ) , ரோஹித் சர்மா , ஷிகர் தவான் , ராயுடு , ரிஷப் பண்ட் / மனீஷ் பாண்டே , தோனி , குல்தீப் , சாஹல் , புவனேஷ்வர் குமார் , பும்ரா , கலீல் அகமது .


மதவெறியை மாய்த்து மனித நேயம் காப்போம் என்றும் பாஜக வின் அதிகாரத் திமிரை அடித்து நொறுக்குவோம் என்றும் ஈரோட்டில் நடைபெற்ற திமுக மண்டல மாநாட்டில் அக்கட்சியின் செயல் தலைவர் மு . க . ஸ்டாலின் தெரிவித்துள்ளார் . ஈரோடு மாவட்டம் பெருந்துறை அருகே சரளையில் கோவை தேசிய நெடுஞ்சாலையில் தி . மு . க . மண்டல மாநாடு நேற்று தொடங்கியது . இன்று மாநாட்டின் 2 - வது நாள் பல்வேறு தலைப்புகளில் கட்சியின் முன்னோடி தலைவர்கள் பேசினார்கள் . காவிரி மேலாண்மை வாரியத்தை தவிர எந்த அமைப்பையும் ஏற்க மாட்டோம் என தி . மு . க . மாநாட்டில் தீர்மானம் நிறைவேற்றப்பட்டது . மாநாட்டில் 50 தீர்மானங்கள் நிறைவேற்றப்பட்டது . இதனைத் தொடர்ந்து திமுக செயல் தலைவர் ஸ்டாலின் நிறைவுரையாற்றினார் . அப்போது அண்ணா வழியில் அயராது உழைப்போம் என்றும் ஆதிக்கமற்ற சமுதாயம் அமைத்தே தீருவோம் என்றும் உறுதிபடத் தெரிவித்தார் . மத்தியில் கூட்டாட்சி , மாநிலத்தில் சுயாட்சி என்பதே திமுகவின் கொள்கை என்றும் அதில் திமுக எந்த நிலையிலும் பின்வாங்காது என கூறினார் . தற்போது உடல் நலிவுற்று இருப்பதால் திமுக தலைவர் கருணாநிதியால் விழா மேடைக்கு வர இயலவில்லை . கருணாநிதியின் கம்பீரக் குரலை மாநாட்டில் கேட்க முடியாதது வருத்தம் அளிக்கிறது . விழாவில் பங்கேற்க இயலாவிட்டாலும் கோபாலபுரத்தில் இருந்து கருணாநிதி நம்மை வாழ்த்தி வருகிறார் என குறிப்பிட்டார் . மத வெறியை மாய்த்து மனித நேயம் காப்போம் என்று உறுதி அளித்த மு . க . ஸ்டாலின் பாஜகவின் , அதிகாரத் திமிரை அடித்து நொறுக்பகுவோம் என்றும் தெரிவித்தார் . வளமான தமிழகத்தை வளர்த்தெடுப்போம் தமிழரை வளர்த்து தமிழைப் போற்றுவோம் , . கருணாநிதியின் கட்டளையை கண்போல் காப்போம் . தமிழ்நாடு செழித்திட வேண்டும் என்ற நோக்கில் மாநாட்டில் 50 தீர்மானங்கள் தீர்மானங்கள் நிறைவேற்றப்பட்டு உள்ளன . மாநாடு வெற்றி பெற்றது போன்று ஈரோடு மண்டலத்திலும் திமுக வெற்றி பெற வேண்டும் என்று மு . க . ஸ்டாலின் குறிப்பிட்டார் .


எம்சிசி மற்றும் முருகப்பா தங்கக் கோப்பை வலைகோல் பந்தாட்டப் போட்டியின் இரண்டாவது நாளில் நடைபெற்ற ஆட்டங்களில் இந்தியன் இரயில்வே , ஓஎன்ஜிசி , பஞ்சாப் மற்றும் சிந்து வங்கி அணிகள் வெற்றி அடைந்தன . 91 - வது எம்சிசி மற்றும் முருகப்பா தங்கக் கோப்பை வலைகோல் பந்தாட்டப் போட்டி சென்னை எழும்பூரில் உள்ள மேயர் ராதாகிருஷ்ணன் மைதானத்தில் நடைபெற்று வருகிறது . இந்தப் போட்டியில் இரண்டாவது நாளான நேற்று நடைபெற்ற முதல் ஆட்டத்தில்இந்தியன் இரயில்வே அணியும் , பெங்களூரு ஹாக்கி அணியும் மோதின . இதில் , 6 - 2 என்ற கோல் கணக்கில் பெங்களூரு ஹாக்கி அணியைத் தோற்கடித்தது இந்தியன் ரயில்வே அணி . பின்னர் நடைபெற்ற 2 - வது ஆட்டத்தில் ஓஎன்ஜிசி அணியும் , ஹாக்கி ஒடிஸா அணியும் மோதின . இதில் , 7 - 1 என்ற கோல் கணக்கில் ஹாக்கி ஒடிஸா அணியைத் தோற்கடித்தது ஓஎன்ஜிசி அணி . பின்னர் நடைபெற்ற 3 - வது ஆட்டத்தில் பஞ்சாப் மற்றும் சிந்து வங்கி அணி மற்றும் பிபிசிஎல் ( பாரத் பெட்ரோலியம் கார்ப்பரேஷன் லிமிடெட் ) அணி மோதின . இதில் , 1 - 0 என்ற கோல் கணக்கில் பிபிசிஎல் அணியைத் தோற்கடித்தது பஞ்சாப் மற்றும் சிந்து வங்கி அணி .


முழுக்க முழுக்க நகைச்சுவையை மையப்படுத்தி , திரில்லர் , ஆக்ஷன் , திகில் கலந்து , இயக்குநர் ரசாக் இயக்கியுள்ள இப்படத்தில் பிரபல பாடகரும் , நடிகருமான மனோவின் மகன் ரத்தீஷ் கதாநாயகனாகவும் , நடிகை இனியாவின் தங்கை தாரா கதாநாயகியாகவும் அறிமுகமாகி இருக்கிறார்கள் . சுந்தர்ராஜன் , ஆர் . வி . உதயகுமார் , மன்சூர் அலிகான் , அனுமோகன் , ராஜ்கபூர் ஆகிய பிரம்மாண்ட இயக்குனர்களுடன் , ' பவர்ஸ்டார் ' சீனிவாசன் , அஸ்மிதா , விஷ்வா , கண்ணன் , ராஜ் , திவ்யா உள்ளிட்ட பலர் இப்படத்தில் நடித்துள்ளனர் . ஸ்ரீதர் ஒளிப்பதிவு செய்திருக்கிறார் . ஸ்ரீகாந்த் இசையமைத்திருக்கிறார் . இந்த படம் குறித்து நடிகை தாரா அளித்துள்ள பேட்டியில் , “ ‘கிளம்பிட்டாங்கய்யா கிளம்பிட்டாங்கய்யா’ படம் பார்க்க , திரையரங்குகளுக்கு வரும் மக்கள் இரண்டரை மணி நேரம் தங்கள் கவலைகளை மறந்து மனம்விட்டு சிரிக்கலாம் . இந்த படத்தில் நான் மன்சூர் அலிகானுக்கு மகளாக நடிக்கிறேன் . அவரைப் பார்க்க முதலில் பயமாக இருந்தது . போக போக நல்ல நண்பர் ஆகிவிட்டார் . நிறைய அறிவுரை சொன்னார் . கூட்டத்தில் நடிக்க தயங்கினேன் . என் தயக்கத்தை உடைத்தது அவர் தான் . படத்தின் இறுதிக்காட்சியில் ஹீரோவுடன் நான் ஓடவேண்டும் . மரங்களில் கேமராக்கள் வைத்து எடுத்தார்கள் . பாதையில் கல் , குழி எல்லாம் இருக்கும் . இயல்பாக இருக்க வேண்டும் என்று அப்படியே ஓடினோம் . நாய் துரத்தி கூட நான் ஓடியது கிடையாது . அந்த காட்சிக்காக ஓடியது மறக்க முடியாத சம்பவம் . ” என்று கூறினார் . மேலும் , “தமிழை முறையாக கற்றுக்கொள்ள வேண்டும் . அப்போது தான் தமிழ் சினிமாவில் சிறப்பான அங்கீகாரம் கிடைக்கும் . ” என்று அக்கா இனியா அறிவுரை வழங்கியதாகவும் தெரிவித்தார் .


விஜய் தொலைக்காட்சி நடத்திய பிக்பாஸ் நிகழ்ச்சியின் 16 வது போட்டியாளராக அந்த வீட்டின் உள்ளே சென்றவர் நடிகை பிந்துமாதவி . ஓவியாவுக்கு கடும்போட்டியாக இருப்பார் என எதிர்பார்க்கப்பட்ட இவர் உள்ளே சென்ற புதிதில் காயத்ரி , ஜூலி ஆகியோரைக் கேள்வி கேட்டார் . இது ரசிகர்களுக்கு இவர்மேல் ஒரு நல்ல அபிப்ராயத்தை ஏற்படுத்தியது . ஆனால் நிகழ்ச்சியிலிருந்து ஓவியா வெளியேறிய பின்னும் பிந்து ஆக்டிவாக இயங்கவில்லை . எனினும் நாட்கள் செல்லச்செல்ல இவரது அமைதி , வையாபுரியுடன் சேர்ந்து இவர் செய்த காமெடிகள் ஆகியவை ரசிகர்களைக் கவர்ந்தன . குறிப்பாக ஆரவ் - ஹரீஷ் - பிந்து கூட்டணி பிக்பாஸ் வீட்டில் மிகப்பெரிய கலகலப்பை ஏற்படுத்தியது . இறுதியாக பிக்பாஸ் கிராண்ட் பினாலேவுக்கு 2 நாட்கள்முன்னதாக பிந்து எவிக்ட் செய்யப்பட்டார் . இந்த நிலையில் பிக்பாஸ் முடிந்தபின் டுவிட்டரில் அக்கவுண்ட் ஆரம்பித்த பிந்து ரசிகர்களின் வேண்டுகோளுக்கிணங்க , அவர்களுடன் நேற்றிரவு # AskBindhu என்ற ஹேஷ்டேக்கில் சாட் செய்தார் . பிடித்த நடிகர் கோலிவுட்டில் எனக்குப் பிடித்த நடிகர் தளபதி விஜய் சார் . நடிகை திரிஷா மிகவும் அழகானவர் . பிக்பாஸ் அனுபவம் எனக்கு மறக்க முடியாத நினைவுகளை அளித்துள்ளது . வாழ்க்கை என்றால் என்னவென்பதை இந்த நிகழ்ச்சியின் மூலம் நான் தெரிந்து கொண்டேன் . ஆரவ் - ஹரீஷ் ஆரவ் , ஹரீஷ் இருவருமே எனக்கு பிடித்தமானவர்கள் . ஹரீஷுடன் சேர்ந்து நடிக்கும் வாய்ப்பு வந்தால் கண்டிப்பாக நடிப்பேன் . ஹரீஷ் எனது நல்ல நண்பர்களில் ஒருவர் . பிக்பாஸ் போட்டியாளர்கள் அனைவருமே எனக்கு பிடித்தமானவர்கள் . ஓவியா நானும் ஓவியா ஆர்மியின் ஒரு மெம்பர் தான் . ஓவியா ஒரு அற்புதமான பெண்மணி . ஜூலி ஒரு நல்ல தோழி . எனது அடுத்த திட்டம் என்னவென்பதை இதுவரை நான் முடிவு செய்யவில்லை . இவ்வாறு நடிகை பிந்துமாதவி தனது ரசிகர்களின் கேள்விகளுக்கு பதில் அளித்துள்ளார் .


பிக் பாஸ் நிகழ்ச்சியின் இரண்டாவது சீசன் நேற்றிலிருந்து சின்னத்திரையில் ஒளிபரப்பாக தொடங்கி இருக்கிறது . கமலஹாசன் துவக்கி வைத்து தொகுத்து வழங்கும் இந்த நிகழ்ச்சியில் , பல முன்னாள் பிரபலங்களும் , இன்னாள் பிரபலங்களும் கலந்துகொண்டிருக்கின்றனர் . இம்முறை கலந்து கொண்டிருப்பவர்களில் யார் ஜூலி ? , யார் ஓவியா ? என ஒரு பக்கம் விவாதம் போய்க்கொண்டிருக்கிறது . பிக் பாஸ் வீட்டினுள் நுழையும் போது எல்லோரும் சாதாரணமாக தான் இருக்கின்றனர் . ஆனால் பிக் பாஸ் கொடுக்கும் ஒவ்வொரு டாஸ்க்கும் தான் , அவர்களை ஜூலியாக , ஓவியாவாக , மக்களுக்கு வெளிச்சம் போட்டு காட்டுகிறது . அந்த வகையில் தற்போது பிக் பாஸின் லேட்டஸ்ட் பிரமோ வெளியாகி இருக்கிறது . இதில் பிக் பாஸ் ஒரு புதிய டாஸ்கை கொடுத்திருக்கிறார் . அந்த டாஸ்க்கின் படி வீட்டில் ஒளித்து வைக்கப்பட்டிருக்கும் , மூன்று என்வலப்புகளை அவர்கள் கண்டுபிடிக்க வேண்டும் . இதில் செண்ட்ராயன் பெண்கள் அறையில் என்வலப்பை தேடியபோது , மும்தாஜ் அவரிடம் பெண்களின் துணிகளை தொடாதீர்கள் . . . ! என கோபமாக கூறுகிறார் . செண்ட்ராயனும் சக போட்டியாளர்களிடம் , ” பிறகு எப்படி பொருளை தேட” என கேட்கிறார் . இந்த சர்ச்சையால் கடுப்பான மும்தாஜ் , பிக் பாஸிடம் புலம்புகிறார் . இப்படி பிரச்சனையுடன் ஆரம்பித்திருக்கிறது இந்த லேட்டஸ்ட் பிரமோ . இவ்வாறாக பிக் பாஸ் தன்னுடைய நாரதர் வேலையை இனிதே தொடங்கி விட்டார் . இந்த பிக்பாஸ் நாரதரின் கலகம் தான் எங்கு முடியப்போகிறதோ ? தெரியவில்லை . . . !


தல செய்த காரியத்தை பார்த்தீங்களா . . . ? இப்படி செய்துட்டாரே . . . . நடிகர் அஜித் பற்றி எப்போதுமே ஒரு நல்ல செய்தியை கேள்விபட்டுட்டே இருப்போம் . . அதற்கு காரணம் அவருடைய நேர்மை தான் . . . தன் வீட்டில் வேலை செய்து வருபவர்களை கூட தன் குடும்ப உறுப்பினர்களாக நடத்துபவர் அஜித் . இந்நிலையில் இவருடைய மேக்அப்மேனை பணியிலிருந்து அதிரடியாக நீக்கி உள்ளதாக தகவல் வெளியாகி உள்ளது காரணம் தெரியுமா ? தன்னிடம் வேலை பார்த்து வந்த மேக்அப் மேன் தனக்கே தெரியாமல் , தயாரிப்பாளரிடமிருந்து அதிக சம்பளம் கேட்டு வாங்கி உள்ளாராம் . இந்த தகவல் தற்போது தான் தல அஜித்க்கு தெரியவர உடனடியாக அவரை பணியிலிருந்து நீக்கிட்டதாக தகவல் வெளியாகி உள்ளது நடிகர் அஜித் , தன்னுடைய நடிப்பால் பிரபலம் அடைந்ததை விட அவருடைய நல்ல குணத்தாலும் , மற்றவர்களுக்கு உதவி செய்யும் பெரிய மனம் படைத்தவராக இருப்பதாலேயே மக்கள் மத்தியில் நீங்கா இடம் பிடித்துள்ளார் சமீபத்தில் கூட யாருக்கும் தெரியாமல் ஆயிரகணக்கான ஏழை மக்களின் கண் சிகிச்சைக்காக ஒரு மருத்துவரின் மூலம் பணம் கொடுத்து உதவியது ராதா ரவி மூலம் வெளிச்சத்திற்கு வந்தது நாம் அறிந்த ஒன்றே . . . . இந்நிலையில் தன்னுடன் இருந்துகொண்டே இது போன்ற துரோக செயல்களில் ஈடுபட்ட மேக்கப்மேனை அஜித் அதிரடியாக நீக்கி உள்ளார் என்றால் பார்த்துக் கொள்ளுங்கள் . . . . . அவருடைய நேர்மையே . . . . மக்கள் மனதில் உயர்ந்த இடத்தில் வைத்துள்ளது என்பது குறிப்பிடத்தக்கது .


இந்திய வீரர்களுடன் நட்பு பாராட்டாமல் இருந்தால் ஐபிஎல் தொடரில் எங்கே அதிக தொகைக்கு போணியாகாமல் இருந்து விடுவோமா என்ற அச்சத்தால் தான் ஆஸ்திரேலிய வீரர்கள் அமைதி முறையை கடைபிடித்து வருவதாக இந்திய அணியின் முன்னாள் அதிரடி கிரிக்கெட் வீரர் விரேந்திர சேவாக் தெரிவித்துள்ளார் . ஆஸ்திரேலியாவுடன் விளையாடிய ஒரு நாள் போட்டியிலும் டெஸ்ட் போட்டியிலும் இந்திய அணியே தொடரை வென்றது . ஆனால் ஒவ்வொரு முறையும் ஆஸ்திரேலியா அணி ஏதாவது ஒரு விமர்சனத்தை முன் வைக்கும் . தற்போது எந்த ஒரு விமர்சனத்தையும் முன்வைக்காமல் அமைதி காத்து வருகிறது ஆஸ்திரேலியா அணி . இதற்கான காரணம் குறித்து பல்வேறு கிரிக்கெட் ரசிகர்களும் மிகவும் குழப்பத்தில் இருந்து வந்தனர் . இந்நிலையில் , ஆஸ்திரேலியாவின் இந்த அமைதி முறை ஆட்டம் குறித்த ரகசியத்தை சமீபத்தில் இந்திய அணியின் முன்னாள் அதிரடி வீரர் விரேந்திர சேவாக் தெரிவித்துள்ளார் . எந்த விவகாரத்திலும் எதற்கும் அஞ்சாமல் மனதில் பட்டதை வெளிப்படுத்துவதில் , தனது பேட்டிங்கைப் போன்றே வீரேந்திர சேவாக்கின் விமர்சனங்களும் அதிரடியாக அமையும் என்பது அனைவரும் அறிந்ததே . அதன்படி தற்போதும் அதிரடியாக வாயை விட்டுள்ளார் வீரேந்திர சேவாக் . அதாவது , அடுத்த ஆண்டு நடைபெறவுள்ள ஐபிஎல் தொடரை நினைத்து ஆஸ்திரேலிய வீரர்கள் இப்போதே கலக்கத்தில் உள்ளதாகவும் , இந்திய வீரர்களுடன் நட்பு பாராட்டாமல் இருந்தால் எங்கே அதிக தொகைக்கு போணியாகாமல் இருந்து விடுவோமா என்ற அச்சம் தான் எனவும் தெரிவித்துள்ளார் . இந்திய வீரர்களை பகைத்துக் கொண்டால் ஐபிஎல் போட்டிகளில் அவர்களுடன் இணைந்து விளையாடுவது கடினமாக இருக்கும் என்பது தான் அவர்களது கனிப்பாக இருக்கும் எனவும் , ஆஸ்திரேலியாவில் அடுத்த தலைமுறை அணிக்கு போதிய அனுபவம் இல்லை . இதுவே அவர்களின் இந்த சரிவுக்கு காரணமாக இருக்கலாம் எனவும் குறிப்பிட்டுள்ளார் .


உலகக்கோப்பை கால்பந்து போட்டி இறுதிக்கட்டத்தை எட்டியுள்ள நிலையில் குரோஷிய அணி கோப்பையை வென்றே தீரும் என்று அந்நாட்டு ரசிகர்கள் நம்பிக்கை தெரிவித்துள்ளனர் . உள்நோட்டு போர்களால் பாதிக்கப்பட்டிருந்த ஒரு சின்ன நாடு தற்போது ஒட்டுமொத்த உலக மக்கள் கவனத்தையும் ஈர்த்துள்ளது . ரஷ்ய மைதானத்தில் அரையிறுதி போட்டியில் இங்கிலாந்து அணிக்கு எதிராக குரோஷிய வீரர் வெற்றிக்கான கோலை அடித்த போது கூடியிருந்த அந்நாட்டு வீரர்கள் ஆனந்தத்தின் உச்சியில் கண்ணீர் விட்டு கதறி அழுதனர் . வேறும் 45 லட்சம் பேர் மட்டுமே வாழும் சிறிய நாடான குரோஷியா , உள்நாட்டு போர்களால் பெரும் பாதிப்பை சந்தித்த நாடுகளில் ஒன்றாகும் . நடப்பு உலகக்கோப்பையை குரோஷியா வென்றால் உருகுவேவுக்கு அடுத்தப்படியாக கோப்பையை வெல்லும் குறைந்த மக்கள் தொகையை கொண்ட நாடு என்ற பெருமையை பெறும் . குரோஷியாவில் 45 லட்சம் மக்கள் தொகையில் 3 சதவீதம் பேர் கால்பந்து வீரர்களாக தங்களை பதிவு செய்துகொண்டுள்ளனர் . 15 - ம் தேதி நடக்கும் இறுதிப்போட்டியில் பிரான்சை வென்று தங்கள் நாடு கோப்பையை முத்தமிடும் என்பது இந்த நாட்டு ரசிகர்களின் நம்பிக்கையாகும் . 90 சதவீத கத்தோலிக்க மக்கள் வசிக்கும் இங்கு , சுமார் 4 சதவீத மக்கள் நாத்திகர்களாக வாழ்கின்றனர் . 1990 - ம் ஆண்டு வரை யுகோஸ்லோவியாவின் கட்டுப்பாட்டில் இருந்து வந்த குரோஷியா , யுகோஸ்லோவியா அரசை எதிர்த்து 1995 - ம் ஆண்டு வரை போர் நடைபெற்று வந்துள்ளது . கடந்த 1998 - ம் ஆண்டு உலகக்கோப்பை போட்டிக்கு தகுதி பெற்றதோடு ஜெர்மனி வீழ்த்தி உலக நாடுகளை மூக்கின் மேல் விரலை வைக்க வைத்தது குரோஷியா . அதனை தொடர்ந்து 2002,2006,2014 உலக கோப்பை போட்டிகளில் விளையாடி உள்ளது . தற்போது சிறப்பான அணியாக களமிறங்கிய குரோஷியா , உலகக்கோப்பையை வெல்லும் என்பது அந்நாட்டு ரசிகர்களின் எதிர்பார்ப்பாகும் .


இந்தியா இங்கிலாந்து இடையேயான முதல் டெஸ்ட் போட்டியின் முதல் இன்னிங்ஸில் இங்கிலாந்து அணி 287 ரன்களுக்கு ஆல் அவுட்டானது . இதையடுத்து இந்திய அணி முதல் இன்னிங்ஸை ஆடிவருகிறது . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரின் முதல் போட்டி பெரும் எதிர்பார்ப்புகளுக்கு இடையே நேற்று தொடங்கியது . டாஸ் வென்று முதலில் பேட்டிங் செய்த இங்கிலாந்து அணியில் , கேப்டன் ஜோ ரூட்டும் பேர்ஸ்டோவும் மட்டுமே அரைசதம் கடந்தனர் . மற்ற வீரர்கள் பெரிதாக சோபிக்கவில்லை . நேற்றைய ஆட்டநேர முடிவில் 9 விக்கெட் இழப்பிற்கு இங்கிலாந்து அணி 285 ரன்கள் எடுத்திருந்தது . இதையடுத்து இன்று முதல் இன்னிங்ஸை தொடர்ந்த இங்கிலாந்து அணி , இன்றைய ஆட்டத்தின் இரண்டாவது ஓவரிலேயே எஞ்சிய ஒரு விக்கெட்டையும் இழந்து 287 ரன்களுக்கு முதல் இன்னிங்ஸில் ஆல் அவுட்டானது . இதைத்தொடர்ந்து இந்திய அணி முதல் இன்னிங்ஸை ஆடிவருகிறது . தொடக்க வீரர்களாக முரளி விஜய் மற்றும் ஷிகர் தவான் தொடக்க வீரர்களாக களமிறங்கி ஆடிவருகின்றனர் . விஜயும் தவானும் நிதானமாகவும் அதேநேரத்தில் ரன்களையும் சேர்த்தும் ஆடிவருகின்றனர் . ஆண்டர்சன் வீசிய 3வது ஓவரின் 5வது பந்து முரளி விஜயின் கால் காப்பில் பட்டது . இங்கிலாந்து வீரர்கள் பெரும் சத்தத்துடன் அம்பயரிடம் அப்பீல் செய்ய அம்பயர் அவுட் இல்லை என்று கூறிவிட்டார் . ஆண்டர்சன் சந்தேகத்துடன் அதிருப்தியில் இருந்தார் . சற்றும் யோசிக்காத இங்கிலாந்து கேப்டன் ஜோ ரூட் , ஆர்வக்கோளாறில் ரிவியூ கேட்டார் . ஆனால் பந்து லெக் ஸ்டம்பிற்கு வெளியே செல்வது ரிவியூவில் உறுதியானதால் முரளி விஜய் அவுட் இல்லை . இங்கிலாந்து ஒரு ரிவியூவை இழந்துவிட்டது . இதையடுத்து முரளி விஜயும் தவானும் தொடர்ந்து ஆடிவருகின்றனர் . 8 ஓவர் முடிவில் இந்திய அணி விக்கெட் இழப்பின்றி 32 ரன்கள் எடுத்துள்ளது .


அதிமுக சசிகலா அணி சார்பில் , மாவட்ட செயலாளர்கள் கூட்டம் , கடந்த 3 நாட்களாக நடந்தது . இதில் 17 மாவட்ட செயலாளர்கள் வரை வரவழைக்கப்பட்டனர் . அவைத் தலைவர் செங்கோட்டையன் தலைமையில் நடந்த இந்த கூட்டத்தில் , முதல்வர் பழனிசாமி மற்றும் அமைச்சர்களும் கலந்து கொண்டனர் . கூட்டத்தில் , மே தின பொதுக்கூட்டம் , எம் . ஜி . ஆர் . , நுாற்றாண்டு விழா ; இரு அணிகள் இணைப்பு குறித்து ஆலோசிக்கப்பட்டது . மேலும் , தேர்தல் கமிஷனில் தாக்கல் செய்வதற்காக , பிரமாண வாக்குமூலத்தில் , கையெழுத்து பெறுவது குறித்தும் விவாதிக்கப்பட்டது . ஏற்கனவே பெறப்பட்ட பிரமாண வாக்குமூலத்தில் , சசிகலா மற்றும் தினகரன் நியமனத்திற்கு ஆதரவு தெரிவிப்பதாக குறிப்பிடப்பட்டிருந்ததாக தெரிகிறது . தற்போது , முதல்வராக தேர்வு செய்யப்பட்டுள்ள பழனிசாமிக்கும் முழு ஆதரவு அளிப்பதாக தெரிவிக்கப்பட்டுள்ளது . பிரமாண வாக்குமூலத்தில் , முதல்வர் பெயரை சேர்த்தவர்கள் , சசிகலா மற்றும் தினகரன் பெயரை நீக்கவில்லை . சசிகலா குடும்பத்தை , கட்சியை விட்டு விலக்குவதாக கூறிய , முதல்வர் மற்றும் அமைச்சர்கள் , பிரமாண வாக்குமூலத்தில் , அவர்கள் பெயரை நீக்காதது , பல்வேறு சந்தேகங்களை ஏற்படுத்தி உள்ளது . இதற்கிடையில் , இரு அணிகள் இடையே பேச்சு வார்த்தை துவங்க வேண்டுமானால் , சசிகலா குடும்பத்தினரை கட்சியிலும் , ஆட்சியிலும் இருந்து நீக்க வேண்டும் என ஓ . பி . எஸ் . அணியினர் நிபந்தனை விதித்துள்ளனர் . ஆனால் , பிரமாண வாக்குமூலத்தில் , சசிகலா மற்றும் தினகரனுக்கு ஆதரவு அளிப்பதாகக் கூறி , கட்சியினரிடம் கையெழுத்து பெறுவது , பன்னீர்செல்வம் அணியினரிடம் கடும் அதிர்ச்சியை ஏற்படுத்தி உள்ளது .


அமெரிக்க ஓபன் கிராண்ட்ப்ரீ கோல்டு பாட்மிண்டன் போட்டியின் இறுதிச் சுற்றில் இந்தியாவின் காஷ்யப் , எச் . எஸ் . பிரணாய் ஆகியோர் இன்று மோதுகின்றனர் . அமெரிக்க ஓபன் கிராண்ட்ப்ரீ கோல்டு பாட்மிண்டன் போட்டி அமெரிக்காவின் அனாஹெய்ம் நகரில் நடைபெற்று வருகிறது . இந்தப் போட்டியில் காஷ்யப் தனது அரையிறுதியில் 15 - 21,21 - 15,21 - 16 என்ற செட் கணக்கில் தென் கொரியாவின் வான் ஹீ ஹியோவைத் வீழ்த்தினார் . இதன்மூலம் முதல்முறையாக இறுதிச் சுற்றுக்கு முன்னேறியிருக்கிறார் காஷ்யப் . இறுதிச் சுற்றுக்கு முன்னேறியிருப்பது குறித்துப் பேசிய காஷ்யப் பேசியதுஃ " நீண்ட நாள்களுக்குப் பிறகு இறுதிச் சுற்றுக்கு முன்னேறியிருப்பது மகிழ்ச்சியளிக்கிறது . அரையிறுதி ஆட்டம் மிகக் கடினமாக இருந்தது . அரையிறுதியில் என்னை எதிர்த்து விளையாடிய வான் ஹீ ஹியோ ஆரம்பத்தில் சிறப்பாக ஆடினார் . அதேநேரத்தில் சூழலுக்கு ஏற்றவாறு என்னை தகவமைத்துக் கொள்வதற்கு எனக்கு காலஅவகாசம் தேவைப்பட்டது . வான் ஹீ மிக பொறுமையாகவும் , அதே நேரத்தில் சரியான ஷாட்களையும் ஆடினார் . எனினும் மெதுவாக எனது ஆட்டத்தின் வேகத்தை அதிகரித்த நான் , இறுதியில் வெற்றி பெற்றேன் ' என்றார் . மற்றொரு அரையிறுதியில் எச் . எஸ் . பிரணாய் 21 - 14,21 - 19 என்ற நேர் செட்களில் வியத்நாமின் டியென் மின் நுயெனை வீழ்த்தினார் . கடந்தாண்டு ஸ்விஸ் ஓபனில் பட்டம் வென்ற எச் . எஸ் . பிரணாய் , அதன்பிறகு இப்போதுதான் இறுதிச் சுற்றுக்கு முன்னேறியிருக்கிறார் . இந்த சீசனில் சர்வதேச பாட்மிண்டன் போட்டி ஒன்றின் இறுதிச்சுற்றில் இந்தியர்கள் இருவர் மோதுவது இது 2 - ஆவது முறையாகும் . இதற்கு முன்னர் கடந்த ஏப்ரலில் நடைபெற்ற சிங்கப்பூர் ஓபனில் இந்தியாவின் ஸ்ரீகாந்தும் , சாய் பிரணீத்தும் மோதினர் . அதில் சாய் பிரணீத் சாம்பியன் பட்டம் வென்றார் . இதன்மூலம் சூப்பர் சீரிஸ் போட்டியில் அவர் தனது முதல் பட்டத்தைக் கைப்பற்றினார் .


ரஜினிக்கு சமீபத்தில் வெளியான கபாலி படம் மிக பெரிய வெற்றி அதற்கு முக்கிய காரணம் இயக்குனர் ரஞ்சித் இந்த கூட்டனி யாரும் எதிர் பார்க்காத வெற்றியை ரஜினிக்கு கொடுத்தது . முள்ளும் மலரும் , ஆறிலிருந்து அறுபது வரை படத்தை அடுத்து ரஜினியை முழுக்க முழுக்க வித்தியாசமாக காண்பித்தவர் என்றால் அது ரஞ்சித் என்று சொல்லலாம் . மீண்டும் இந்த கூட்டணி இணையுமா என்று எல்லோரும் ஆவலோடு எதிர் பார்த்த நேரத்தில் தனுஷ் மிக பெரிய சந்தோஷத்தை கொடுக்கும் விதத்தில் மீண்டும் ரஜினியும் ரஞ்சித் கூட்டணி என் தயாரிப்பில் இணைகிறார்கள் என்றது எல்லோறோம் மிக பெரிய ஆச்சர்யம் மட்டும் இல்லாமல் சந்தோஷத்தை உண்டுபண்ணியது . இதை விட மிக பெரிய சந்தோசம் என்ன வென்றால் ரஜினிக்கு ஜோடியாக ஹிந்தி நடிகை காஜோல் நடிக்க இருகிறாராம் . ராஜிவ் மேனன் இயக்கத்தில் 1997ஆம் ஆண்டு வெளியான ‘மின்சார கனவு’ படத்தில் நடித்தார் கஜோல் . அதன்பிறகு , பாலிவுட்டிலேயே செட்டிலாகி விட்டார் . தற்போது , 20 வருடங்கள் கழித்து தனுஷுடன் ‘வேலையில்லா பட்டதாரி 2’ படத்தின் மூலம் மறுபடியும் தமிழுக்கு வந்திருக்கிறார் . இந்தப் படத்தில் கஜோலின் நடிப்பைப் பார்த்து , ‘ஆஹா… ஓஹோ…’ எனப் புகழ்ந்துள்ளார் தனுஷ் . இந்நிலையில் , பா . இரஞ்சித் இயக்கத்தில் ரஜினி நடிக்கும் புதிய படத்திற்கு நாயகி இன்னும் செட்டாகவில்லை . வித்யா பாலன் கால்ஷீட் இல்லாததால் நடிக்க மறுக்க , வேறொரு பாலிவுட் நடிகையைத் தேடிவந்தனர் . இந்தப் படத்தின் தயாரிப்பாளரான தனுஷுக்கு , நம் படத்தில் நடித்த கஜோலை ரஜினிக்கு ஜோடியாக்கினால் என்ன என்று தோன்றியிருக்கிறது . இதை அவர் ரஜினியிடமும் , பா . இரஞ்சித்திடமும் கூற , அவர்களுக்கும் சம்மதம் என்றே தெரிகிறது . இருந்தாலும் , ஸ்கிரீன் டெஸ்ட்டுக்குப் பிறகு முடிவு செய்து கொள்ளலாம் என்றிருக்கிறார்கள் .


தமிழ் சினிமாவில் முன்னணி நடிகர்களில் ஒருவராக இருக்கும் ஆர்யா ' எங்க வீட்டு மாப்பிள்ளை ' என்கிற நிகழ்ச்சி மூலமாக திருமணத்திற்கு பெண் தேடி வந்தார் . தன்னை திருமணம் செய்துக்கொள்ள விருப்பம் உள்ள பெண்கள் குறிப்பிட்ட சமூக வலைத்தளத்தில் அப்லே செய்யும்மாறும் கூறியிருந்தார் . மொத்தம் 70 ஆயிரம் பெண்கள் ஆர்யாவை திருமணம் செய்துக்கொள்ள விருப்பம் தெரிவித்த நிலையில் அதில் இருந்து 16 பெண்களை தேர்வு செய்தார் . இந்த போட்டியாளர்களில் கடைசி சுற்று வரை சென்று , ஆர்யாவின் மனதில் ஆழமாக இடம்பிடித்தவர் இலங்கையை சேர்ந்த பெண் சுசானா . ஆர்யா சுசானாவை தான் திருமணம் செய்துக்கொள்வார் என பலரும் எதிர்பார்த்த நிலையில் திடீர் என தான் குழப்பமான மனநிலையில் உள்ளதாக கூறி எஸ்கேப் ஆனார் . இந்நிலையில் தற்போது சுசானா , மிகவும் ஹாட் ஆக பிகினி உடையில் இருக்கும் ஒரு புகைப்படத்தை வெளியிட்டுள்ளார் . ' எங்க வீட்டு மாப்பிள்ளை நிகழ்ச்சியில் மிகவும் அமைதியாக இருந்த சுசானாவா இது என பல ரசிகர்கள் ஆச்சர்யப்பட்டு வருகின்றார்கள் . மேலும் இந்த புகைப்படம் வைரலாக பரவி வருகிறது . அந்த புகைப்படம் இதோ . . .


பாரத பிரதமர் மோடியும் , தமிழகமும் ஊசி முனை போல்தான் ஒருவருக்கொருவர் மிக ஷார்ப்பாக முறைத்துக் கொண்டிருக்கிறார்கள் . இந்த தேசத்தில் அநேக மாநிலங்களில் தனது ஆட்சியை நிறுவிவிட்ட மோடியால் தமிழகத்தை அடக்க முடியவில்லை ! மத்திய அரசின் ஒவ்வொரு திட்டத்துக்கும் துள்ளி எழுந்து எதிர்ப்பை கொட்டுகிறது இந்த மாநிலம் . அதேபோல் ஜெயலலிதாவின் மறைவுக்குப் பின் அரசியல் ரீதியாக தமிழகத்தை ஆட்டித்தான் வைக்கிறார் மோடி . மாநில சுயாட்சி தன்மையை மோடியிடம் இழந்துவிட்டதாகவே வருந்துகிறது தமிழகம் . சூழ்நிலை இப்படியிருக்கும் நிலையில் , ஒவ்வொரு மாதமும் இறுதி ஞாயிற்றுக் கிழமையன்று வானொலியில் ‘மன் கீ பாத்’ ( மனதின் குரல் ) எனும் பெயரில் மோடி உரையாற்றுவது வழக்கம் . அப்படி நேற்று உரையாற்றியவர் ‘இந்திய விவசாயிகள் தங்களது விளைபொருட்களுக்குநியாயமான விலை கிடைக்க மத்திய அரசு தகுந்த நடவடிக்கை எடுத்துள்ளது . ’ ஏன்று ஆரம்பித்து விவசாய வளர்ச்சிக்கான பல விஷயங்களை விளக்கி பெருமிதப்பட்டார் . அதேபோல் ‘இது கோடை காலம் . எனவே ஒவ்வொருவரும் தங்களின் வீட்டின் முன் பாத்திரங்களில் தண்ணீர் வையுங்கள் . விலங்குகள் , பறவைகளின் தாகம் தணியும் . காரணம் , கோடையில் அவைகளுக்கு தண்ணீர் கிடைப்பதில் சிக்கல்கள் நிறைய இருக்கிறது . ’ என்று கூறியிருந்தார் . பிரதமரின் இந்த பேச்சுக்களை , காவிரி நீர் விவகாரத்தோடு தொடர்பு படுத்தி அரசியல் விமர்சகர்களும் , எழுத்தர்களும் இணையத்திலும் , பொதுவெளியிலும் பொளந்து கட்டி விமர்சிக்கின்றனர் . “தேசிய விவசாயிகள் விளைவித்த பொருட்களுக்கு நல்ல விலை கிடைப்பதை பற்றி கவலைப்படும் மோடி , தமிழக விவசாயிகள் டெல்லியில் பல மாதங்கள் போராடியதை ஏன் கண்டுகொள்ளவில்லை ? அம்மணமாய் நின்றும் கூட சந்திக்க மறுத்துவிட்டாரே ! உச்சநீதிமன்ற தீர்ப்பின் படி காவிரி பங்கீட்டில் தமிழகத்துக்கு பெரும் பின்னடைவு ஏற்பட்டுள்ளது . இந்நிலையில் காவிரி மேலாண்மை வாரியம் அமைப்பதிலாவது தமிழகத்துக்கு கை கொடுக்கலாம் ! ஆனால் அதையும் செயல்படுத்துவதில் ஆர்வம் காட்ட மறுக்கிறார் மோடி . தமிழகத்தின் லட்சக்கணக்கான விவசாயிகள் மற்றும் பல லட்சக்கணக்கான ஹெக்டேர் நிலங்களின் உயிர் நீரான காவிரியில் முறையான பங்கு அவர்களுக்கு கிடைப்பதில் ஆர்வம் காட்டாத மோடி , காக்காவும் குருவியும் தாகத்தில் வாடும் , அவைகளுக்கு வீட்டின் முன் தண்ணீர் வையுங்கள் ! என்று கண்ணீர்விடுவது போலிச்செயல் . காவிரி நீர் வராததால் எத்தனையோ தமிழக விவசாயிகள் தூக்கில் தொங்கி , அந்தப் பிணங்கள் அழுகிய நிலையிலும் கடைக்கண்ணை கூட காட்டாத மோடி , காக்காவின் உயிருக்காக கவலைப்படுவது முதலைக்கண்ணீர் . ” என விமர்சித்துக் கொட்டியுள்ளனர் . தமிழிசை அக்கா , என்ன சொல்லப்போறீங்க ?


சூப்பர் ஸ்டார் ரஜினிகாந்த் , நடிப்பில் வெளியாகியுள்ள ' காலா ' திரைப்படம் அனைத்து தரப்பு ரசிகர்களின் , ஆதரவோடு வெற்றிகரமாக ஓடிக்கொண்டிருக்கிறது . மேலும் படத்தை பார்த்த பிரபலங்கள் மற்றும் ரசிகர்கள் அனைவரும் படம் அருமையாக இருக்கிறது என்று கூறி , தொடர்ந்து வாழ்த்துக்களை தெரிவித்து வருகின்றனர் . மேலும் இந்த படத்தில் பல வருடங்களுக்கு பின் தலை காட்டி உள்ள , ஈஸ்வரி ராவ்வின் நடிப்பும் அனைவருடைய பாராட்டுக்களையும் பெற்று வருகிறது . அதே போல் சிறு வேடங்களில் நடித்த , அனைத்து நடிகர்களுக்கும் இந்த படம் ஒரு திருப்பு முனையாக இருக்கும் என்று எதிர் பார்க்கப்படுகிறது . அந்த வகையில் இந்த படத்தில் ரஜினி பயன்படுத்திய ஜீப்பை , மஹிந்திரா கார் நிறுவனத்தின் நிர்வாக இயக்குநர் ஆனந்த் மஹிந்திராவை கவர்ந்துவிட்டதாம் . இதனால் இந்த காரை தங்களது நிறுவன அருங்காட்சியகத்தில் வைத்துக் கொள்ள விரும்புவதாக ஆனந்த் விருப்பம் தெரிவிக்க , நடிகர் தனுஷ் காலா படத்தின் ஜீப்பை பரிசாக அளித்துள்ளார் . இதைத்தொடர்ந்து , தற்போது ரஜினியுடன் இந்த படத்தில் நடித்த மணி என்கிற பெயர் கொண்ட நாயும் பலரையும் கவர்ந்துள்ளது . இந்த நாய்க்கு பல பயிற்சிகள் கொடுத்து வளர்த்து வந்தவர் செல்ல பிராணிகளை வளர்த்து வரும் சைமன் என்பவர் . இவரிடம் சிங்கப்பூரை சேர்ந்த ரஜினியின் தீவிர ரசிகர் , ஒருவர் ரஜினியின் நியாபகமாக இந்த நாயை வளர்க்க வேண்டும் என கூறி இரண்டு கோடி ரூபாய் வரை விலைக்கு கேட்டுள்ளார் . ஆனால் சைமன் மணியை தன்னுடைய குழந்தையை போல வளர்த்துள்ளேன் ஆகவே , இதனை தன்னால் விலைக்கு தர முடியாது என கூறி விட்டாராம் . ஆனால் எப்போதாவது தனக்கு மணியை கொடுக்க வேண்டும் என்று தோன்றினால் காசுக்காக கொடுக்க மாட்டேன் என்று கூறியுள்ளார் . இதனை ஏசியாநெட் ஊடகத்திற்கு பிரத்தேயகமாக அவர் கொடுத்த பேட்டியில் தெரிவித்துள்ளார் .


தலைவன் இருக்கிறான் படம் அரசியல் கலந்த கதை என்பதால் உதயநிதி ஸ்டாலின் அந்தப் படத்தை தயாரிக்க மறுத்துவிட்டார் என்று சமீபத்திய நேர்காணல் ஒன்றில் உதயநிதி தெரிவித்துள்ளார் . கமல்ஹாசன் எப்போதும் வித்தியாசமான முயற்சிகளை எடுப்பவர் . இவர் சில வருடங்களுக்கு முன் “தலைவன் இருக்கிறான்” என்ற படத்தை இயக்குவதாக இருந்தார் . இதில் இந்தியாவின் முன்னணி நடிகர்கள் மற்றும் டெக்னிஷியன்கள் ஒப்பந்தமாகி இருந்தனர் . அப்போது இப்படத்தைத் தயாரிக்க உதயநிதியிடம் , கமல் கோரிக்கை விடுத்திருந்தார் . ஆனால் , உதயநிதி , “சார் இது அரசியல் கலந்த கதை , அதனால் , நான் தயாரித்தால் சரியாக இருக்காது , மேலும் , எனக்குப் பஞ்ச தந்திரம் மாதிரி ஒரு காமெடி படம் உங்களிடமிருந்து வேண்டும்’ என்று கூறி அப்படத்தை தயாரிக்க மறுத்துவிட்டாராம் . இந்த விபரத்தை உதயநிதி ஸ்டாலின் தனது நேர்காணல் ஒன்றில் தெரிவித்து இருந்தார் . இப்போது தலைவன் இருக்கிறான் படத்தை கமலே தயாரித்து , இயக்கி நடிக்க இருக்கிறார் என்பது கொசுறு தகவல் .


2018ம் ஆண்டு டெஸ்ட் கிரிக்கெட்டை பொறுத்தமட்டில் இந்திய அணிக்கு மிகச்சிறப்பானதாக இல்லை . டெஸ்ட் கிரிக்கெட்டில் நம்பர் 1 அணியாக இருந்தும் வெளிநாடுகளில் இந்திய அணியின் தோல்வி தொடர்ந்து கொண்டே இருந்தது . தென்னாப்பிரிக்கா , இங்கிலாந்து ஆகிய நாடுகளில் டெஸ்ட் தொடர்களை இழந்தது . 2017ம் ஆண்டின் இறுதியில் தென்னாப்பிரிக்காவிற்கு சுற்றுப்பயணம் செய்த இந்திய அணி , முதல் இரண்டு டெஸ்ட் போட்டிகளில் தோற்றது . மூன்றாவது டெஸ்ட் போட்டியில் வெற்றி பெற்றது . எனினும் 3 போட்டிகள் கொண்ட தொடரை 2 - 1 என இழந்தது . ஆண்டின் தொடக்கமே இந்திய அணிக்கு டெஸ்ட் தொடர் தோல்வியாக அமைந்தது . அதன்பிறகு ஜூன் மாதம் ஆஃப்கானிஸ்தானுக்கு எதிராக பெங்களூருவில் வரலாற்று சிறப்புமிக்க டெஸ்ட் போட்டியில் இந்திய அணி அபார வெற்றி பெற்றது . அந்த போட்டிதான் ஆஃப்கானிஸ்தானுக்கு அணிக்கு முதல் டெஸ்ட் போட்டி . அதைத்தொடர்ந்து இங்கிலாந்துக்கு சுற்றுப்பயணம் சென்ற இந்திய அணியின் மீது மிகப்பெரிய எதிர்பார்ப்பு இருந்தது . ஆனால் இந்திய அணி 5 போட்டிகள் கொண்ட தொடரை 4 - 1 என இழந்தது . இந்திய அணியின் சோகம் தொடர்ந்தது . தென்னாப்பிரிக்காவுக்கு எதிரான தோல்வியை தொடர்ந்து இங்கிலாந்திலும் தொடரை இழந்தது , கோலியின் கேப்டன்சி மீதும் இந்திய டெஸ்ட் அணி மீதும் கடும் விமர்சனங்களை ஏற்படுத்தியது . இந்திய அணி , சொந்த மண்ணில் புலி , அந்நிய மண்ணில் எலி என்றெல்லாம் விமர்சிக்கப்பட்டது . அதற்கேற்றாற்போலவே இங்கிலாந்தில் சவுக்கடி வாங்கிய இந்திய அணி , இந்தியாவிற்கு வந்த வெஸ்ட் இண்டீஸை வீழ்த்தி அபார வெற்றி பெற்று தொடரை வென்றது . அதற்கடுத்து பெரிதும் எதிர்பார்க்கப்பட்ட ஆஸ்திரேலிய சுற்றுப்பயணத்தை மேற்கொண்டது இந்திய அணி . ஆஸ்திரேலியாவில் இதுவரை டெஸ்ட் தொடரை ஒருமுறை கூட வென்றிராத இந்திய அணியின் மீது மிகப்பெரிய எதிர்பார்ப்பு எழுந்தது . தென்னாப்பிரிக்கா , இங்கிலாந்தில் தொடரை இழந்த இந்திய அணி , ஆஸ்திரேலியாவில் வென்று தாங்கள் நம்பர் 1 அணிதான் என்று நிரூபிக்கும் என்ற எதிர்பார்ப்பு இந்திய அணியின் பொறுப்பை மேலும் அதிகரித்தது . ஆஸ்திரேலிய அணியில் ஸ்மித் மற்றும் வார்னர் இல்லாததால் அது இந்திய அணிக்கு மிகப்பெரிய சாதகமாக இருக்கும் என்றும் அதனால் இந்திய அணி இந்த முறை ஆஸ்திரேலிய டெஸ்ட் தொடரை வென்று வரலாறு படைக்கும் என்ற எதிர்பார்ப்பு உள்ளது . அந்த எதிர்பார்ப்பை ஏமாற்றாமல் அடிலெய்டில் நடந்த முதல் போட்டியில் 31 ரன்கள் வித்தியாசத்தில் வெற்றி பெற்று இந்திய அணி தொடரை வெற்றியுடன் தொடங்கியது . ஆனால் பெர்த்தில் நடந்த இரண்டாவது டெஸ்டில் 146 ரன்கள் வித்தியாசத்தில் படுதோல்வியை சந்தித்தது . இதையடுத்து தொடரை வெல்வதற்கான வாய்ப்பை தக்கவைக்க வேண்டுமென்றால் கண்டிப்பாக வெற்றி பெற்றே தீர வேண்டிய கட்டாயத்தில் மெல்போர்னில் நடந்த மூன்றாவது போட்டியை எதிர்கொண்டது . மெல்போர்ன் போட்டியில் பேட்டிங் மற்றும் பவுலிங் என இரண்டிலுமே சிறப்பாக செயல்பட்ட இந்திய அணி , 37 ஆண்டுகளுக்கு பிறகு ஆஸ்திரேலிய அணியை மெல்போர்னில் வீழ்த்தி சாதனை படைத்தது . இந்த ஆண்டில் தென்னாப்பிரிக்காவுக்கு எதிரான டெஸ்ட் தொடரில் அறிமுகமான பும்ரா , அறிமுக ஆண்டிலேயே அதிக விக்கெட்டுகளை வீழ்த்தி அசத்தினார் . மெல்போர்ன் டெஸ்டிலும் 9 விக்கெட்டுகளை வீழ்த்தி இந்திய அணியின் வெற்றிக்கு முக்கிய காரணமாக திகழ்ந்ததோடு ஆட்டநாயகன் விருதையும் வென்றார் . 2018ம் ஆண்டு ஜனவரி 5ம் தேதி கேப்டவுனில் தென்னாப்பிரிக்காவுக்கு எதிரான முதல் போட்டியில் தோற்று , தோல்வியுடன் ஆண்டை தொடங்கிய இந்திய அணி , டிசம்பர் 30ம் தேதி ( இன்று ) மெல்போர்னில் ஆஸ்திரேலியாவை வீழ்த்தி வரலாற்று வெற்றியுடன் ஆண்டை முடித்துள்ளது .


நடிகர் விஜயகாந்த் , நல்ல மனிதர் , நல்ல நடிகர் என்பதையும் கடந்து , நடிகர் சங்கத் தலைவர் , நல்ல மனசுள்ள அரசியல்வாதி என்று பெயர் எடுத்தவர் . இவருடைய வாழ்நாளில் இவர் சந்தித்த ஒரு சம்பவம் . . . கடந்த 2001ஆம் ஆண்டு நடிகர் சங்கத் தலைவராக பதவி ஏற்ற போது நடிகர் சங்கத்துக்கு ஏகப்பட்ட கடன் இருந்தது . இந்தக் கடனை அடைக்க முடிவு செய்த விஜயகாந்த் , கலைநிகழ்ச்சி நடத்தி அதில் வரும் பணத்தைக் கொண்டு கடனை அடைக்க முடிவு செய்தார் . அதன்படி கலை நிகழ்ச்சி அமோகமாக சிங்கப்பூரில் நடைபெற ஏற்பாடுகள் செய்யப்பட்டது . இதில் கலந்துகொள்ள ஏராளமான தமிழ் திரைப் பிரபலங்கள் மட்டுமின்றி , மலையாளம் , தெலுங்கு , கன்னடம் , இந்தி உள்ளிட்ட திரையுலகைச் சேர்ந்தவர்களுக்கும் அழைப்பு விடப்பட்டது . கோலிவுட் சூப்பர் ஸ்டார் ரஜினிகாந்த் , கமலஹாசன் , விஜய் உள்ளிட்ட பிரபலங்களும் கலந்துகொண்டனர் . ஆனால் இந்த நிகழ்ச்சியில் நடிகர் அஜித் மட்டும் பங்கேற்கவில்லை . அதற்கு மாறாக விஜயகாந்தை நேரில் சந்தித்து நம்முடைய கடனை அடைக்க ஏன் . . . மக்களிடம் காசு வசூலிக்க வேண்டும் . நாமே அடைத்து விடலாம் எனக் கூறி கலைநிகழ்ச்சிக்கு முன்பே ரூ . 10 லட்சத்திற்கான காசோலையைக் கொடுத்துள்ளார் . இதனை வாங்க மறுத்த விஜயகாந்த் . . . நீங்கள் கலை நிகழ்ச்சியில் கலந்துகொள்ளாததற்கு காரணத்தை மட்டும் சொல்லுங்கள் , நீங்கள் கொடுக்கும் பணம் வேண்டாம் என அஜித்தை அவமதிப்பது போல் கூறி விட்டு , நாங்கள் சொன்ன தேதியில் கலை நிகழ்ச்சி நடைபெறும் என்றும் , நீங்கள் கொடுக்கும் பணத்தை நான் பெற்றால் , அது கலைநிகழ்ச்சி நடத்தத் தயாராகிவரும் அனைத்து கலைஞர்களையும் அவமதிக்கும் செயலாகிவிடும் என்றும் கூறினாராம் . விஜயகாந்த் இப்படிச் செய்தது அப்போதைய சூழ்நிலையில் அஜித் ரசிகர்களால் மட்டும் ஏற்றுக்கொள்ளப்படவில்லை . ஆனால் , மற்ற கலைஞர்கள் விஜயகாந்த் செய்தது சரி என்று அவருக்கு ஆதரவு தெரிவித்தனர் . குறித்த தேதியில் கலைநிகழ்ச்சி நடத்தப்பட்டு நடிகர் சங்க கடனும் ஓரளவுக்கு அடைக்கப்பட்டது .


தமிழ் , மலையாளம் , இந்தி என பல மொழிகளில் 50க்கும் மேற்பட்ட படங்களில் நடித்து பிரபலமானவர் நடிகை நந்திதா தாஸ் . வெள்ளையானவர்கள் மட்டுமே சினிமாவில் கதாநாயகிகளாக நடிக்க முடியும் என்று நினைத்திருந்த நினைப்பை , முற்றிலு , மாற்றி திறமை இருந்தால் போது என நிரூபித்து ஹாலிவுட் படங்களிலும் நடித்தவர் நந்திதா தாஸ் . இவர் தமிழில் அழகி , கன்னத்தில் முத்தமிட்டால் , நீர்ப்பறவை ஆகிய படங்களில் எதார்த்தமான நடிப்பை வெளிப்படுத்தி கோலிவுட் ரசிகர்கள் மனதிலும் இடம் பிடித்திருக்கிறார் . மேலும் இவர் 2002ம் ஆண்டு சவுமியா சென் என்பவரை திருமணம் செய்து பின் சில கருது வேறுபாடுகள் காரணமாக 2007ல் விவாகரத்து செய்தார் . அதன்பிறகு , மும்பையை சேர்ந்த தொழில் அதிபர் சுபோத் மஸ்காராவை கடந்த 2010ம் ஆண்டு காதலித்து திருமணம் செய்து கொண்டனர் . இவர்களுக்கு 6 வயதில் விகான் என்ற மகன் உள்ளான் . இந்த நிலையில் நந்திதா தாஸ்க்கும் , அவருடைய கணவர் சுபோத் மஸ்காராவுக்கும் இடையே சில கருத்து வேறுபாடு ஏற்பட்டுள்ளதால் . இருவரும் விவாகரத்து செய்ய முடிவு செய்து நீதிமன்றத்தை நாடியுள்ளதாக கூறப்படுகிறது .


ஏக்கள் கூட்டத்தின் மூலம் எடப்பாடிக்கு பெரும்பான்மை இல்லை என ஆளுநருக்கு தெரிந்திருக்கும் எனவும் விரைவில் அவர் நம்பிக்கை வாக்கெடுப்புக்கு உத்தரவிட வேண்டும் எனவும் டிடிவி தரப்பு எம் . எல் . ஏ பழனியப்பன் தெரிவித்துள்ளார் . சென்னை அதிமுக அலுவலகத்தில் முதலமைச்சர் எடப்பாடி தலைமையில் எம் . எல் . ஏக்கள் கூட்டம் நடைபெற்றது . இந்த ஆலோசனை கூட்டத்தில் , 109 எம்எல்ஏக்கள் வரை கலந்துக்கொண்டதாக தெரிகிறது . மேலும் இந்த கூட்டத்தில் அனைத்து எம்எல்ஏக்களுக்கும் அழைப்பு விடுக்கப்பட்டு இருக்கும் நிலையில் , தினகரன் ஆதரவு எம்எல்ஏக்கள் யாரும் கலந்துக்கொள்ளவில்லை . அதிமுகவின் 135 எம் எல் ஏக்களில் , 21 எம் எல்ஏக்கள் தினகரனுக்கு ஆதரவு தெரிவித்துள்ளனர் . எஞ்சிய 114 இல் கருணாஸ் உள்ளிட்ட 3 எம்எல் ஏக்கள் அதிமுக கூட்டணி கட்சியினர் என்பது குறிப்பிடத்தக்கது கூட்டணி கட்சியினர் 3 பேர் , சபாநாயகர் மற்றும் தமிழ்ச்செல்வன் தவிர்த்து மற்ற எம் எல் ஏக்கள் கூட்டத்தில் பங்கேற்று உள்ளதாக தெரிகிறது . ஏ பழனியப்பன் அதிமுக எம் . எல் . ஏக்கள் கூட்டத்தின் மூலம் எடப்பாடிக்கு பெரும்பான்மை இலை என ஆளுநருக்கு தெரிந்திருக்கும் எனவும் விரைவில் அவர் நம்பிக்கை வாக்கெடுப்புக்கு உத்தரவிட வேண்டும் எனவும் தெரிவித்தார் . நாங்கள் கொடுத்த மனு மீது ஆளுநர் இதுவரை நடவடிக்கை எடுக்கவில்லை எனவும் , எடப்பாடி கூட்டத்தில் இன்னும் 10க்கும் மேற்பட்டோர் எங்கள் எம் . எல் . ஏக்கள் இருக்கிறார்கள் எனவும் தெரிவித்தார் .


மருத்துவமனையில் ஜெயலலிதா இருந்தபோது தான் அவரை பார்க்கவில்லை என சசிகலாவின் அண்ணன் மகன் விவேக் தெரிவித்துள்ளார் . அப்பல்லோ மருத்துவமனையில் 75 நாட்கள் சிகிச்சை பெற்று வந்த தமிழக முதலமைச்சராக இருந்த ஜெயலலிதா 2016 ஆம் ஆண்டு டிசம்பர் 5ம் தேதி சிகிச்சை பலனின்றி உயிரிழந்தார் . அந்த 75 நாட்களும் வெளியாட்கள் யாரையும் ஜெயலலிதாவை பார்க்க சசிகலா அனுமதிக்கவில்லை . இதனால் ஜெயலலிதா மரணத்தில் சந்தேகம் இருப்பதாக பல்வேறு தரப்பினரும் குற்றச்சாட்டி வந்தனர் . இதையடுத்து பதவி பிடுங்கப்பட்ட பன்னீர்செல்வமும் ஜெ மரணம் குறித்து விசாரணை கமிஷன் அமைக்க வேண்டும் என போர்க்கொடி தூக்கினார் . இதையடுத்து ஜெயலலிதா மரணத்தை விசாரிக்க ஓய்வு பெற்ற நீதிபதி ஆறுமுகசாமி ஆணையம் அமைக்கப்பட்டது . ஜெயலலிதாவிற்கு சிகிச்சையளித்த மருத்துவர்கள் , கைரேகை பதிவு பெற்ற டாக்டர் பாலாஜி , எம்பார்மிங் செய்த டாக்டர் உள்ளிட்ட பல்வேறு தரப்பினரிடம் நோட்டீஸ் அனுப்பட்டு விசாரணை நடத்தப்பட்டது . மேலும் சசிகலாவின் அண்ணன் மகள் கிருஷ்ணப்ரியா ஆணையத்தின் முன்பு ஆஜராகி விளக்கம் அளித்தார் . இந்நிலையில் இளவரசியின் மகனும் ஜெயா டிவி சிஇஓவுமான விவேக் ஜெயராமனை விசாரணைக்கு ஆஜராகுமாறு நீதிபதி கடந்த வாரம் நோட்டீஸ் அனுப்பினார் . அதன்படி இன்று விவேக் ஜெயராமன் விசாரணைக்கு ஆஜரானார் . அப்போது , மருத்துவமனையில் ஜெயலலிதா இருந்த போது பார்க்கவில்லை எனவும் மருத்துவமனையில் சிகிச்சை பெற்று வந்த போது தாம் வெளிநாட்டில் இருந்ததாகவும் அவர் தெரிவித்துள்ளார் . ஜெயலலிதாவின் மரணம் தொடர்பாக விவேக் ஜெயராமனிடம் 3 மணி நேரம் விசாரணை நடைபெற்றது . மீண்டும் பிப்ரவரி 28ம் தேதி ஆணையத்தில் ஆஜராக உள்ளதாக விவேக் தகவல் தெரிவித்துள்ளார் .


2016ஆம் ஆண்டு இன்னும் ஒருசில நாட்களில் முடிவடைய உள்ள நிலையில் உலகின் முன்னணி ஊடகமான ஃபோர்ப்ஸ் ' Forbes ' இந்தியாவின் 100 முன்னணி நட்சத்திரங்களை பட்டியலை வெளியிட்டுள்ளது . இந்த பட்டியலில் தென்னிந்தியாவை சேர்ந்த பல நடிகர் , நடிகைகள் இடம்பெற்றுள்ளனர் . முதல் பத்து இடங்களில் எந்த தென்னிந்தியாவை சேர்ந்த நடிகர் மற்றும் நடிகைகள் இடம்பெறவில்லை , என்றாலும் 13வது இடத்தில் இசை புயல் ஏ . ஆர் . ரஹ்மான் உள்ளார் . 30வது இடத்தில் கோலிவுட் சூப்பர் ஸ்டார் ரஜினிகாந்த் இடம் பிடித்துள்ளார் , 33வது இடத்தில் பிரபல தெலுங்கு நடிகர் மகேஷ்பாபுவும் , 46வது இடத்தில் ஸ்ருதிஹாசனும் உள்ளனர் . அதே போல் 47வது இடத்தில் தனுஷும் , 49வது இடத்தில் உலக நாயகன் கமல்ஹாசனும் உள்ளனர் . ரஜினியைவிட ஏ . ஆர் . ரஹ்மானும் , கமல்ஹாசனை விட அவரது மகள் ஸ்ருதிஹாசனும் முன்னணியில் உள்ளனர் என்பது குறிப்பிடத்தக்கது . மேலும் இந்த பட்டியலின் முதல் பத்து இடங்களை பெற்ற நட்சத்திரங்களின் பெயர்களை தற்போது பார்ப்போம் 1 . சல்மான்கான் 2 . ஷாருக்கான் 3 . விராத் கோஹ்லி 4 . அக்சயகுமார் 5 . மகேந்திரசிங் தோனி 6 . தீபிகா படுகோனே 7 . சச்சின் தெண்டுல்கர் 8 . பிரியங்கா சோப்ரா 9 . அமிதாப்பச்சன் 10 . ஹிருத்திக் ரோஷன் மேலும் இந்த பட்டியலில் 51வது இடத்தில் சூர்யாவும் , 53வது இடத்தில் காஜல் அகர்வாலும் , 61வது இடத்தில் இளையதளபதி விஜய்யும் , 72வது இடத்தில் சீயான் விக்ரமும் , 90வது இடத்தில் பிரபுதேவாவும் உள்ளனர் என்பது குறிப்பிடதக்கது .


அரசு குறித்து நடிகர் கமல் விமர்சனம் செய்தது தவறில்லை எனவும் , ரஜினிகாந்த் விமர்சிக்கும்போது வாய்மூடி கிடந்த அமைச்சர்கள் கமலை விமர்சிப்பது முறையல்ல எனவும் நடிகர் ராதாரவி தெரிவித்துள்ளார் . சில மாதங்களுக்கு முன்பு நடிகர் ரஜினிகாந்த் தமது ரசிகர்களுடன் புகைப்படம் எடுக்கும் நிகழ்ச்சியில் கலந்து கொண்டு பேசினார் . அப்போது தமிழகத்தில் சிஸ்டம் சரியில்லை எனவும் , தான் அரசியலுக்கு வரமேட்டேன் என யாராவது நினைத்தால் அது தவறு எனவும் குறிப்பிட்டு பேசினார் . இதுகுறித்து வெகுவாக விமர்சனங்களும் வரவேற்புகளும் எழுந்தன . ஆனால் அமைச்சர்கள் பெரிதாக இதை கண்டுகொள்ளவில்லை . இதைதொடர்ந்து சில நாட்களுக்கு முன்பு நடிகர் கமலஹாசன் தனியார் டிவியில் தொகுத்து வழங்கும் பிக்பாஸ் நிகழ்ச்சி குறித்து செய்தியாளர் சந்தித்து ஒன்றை நடத்தினார் . அதில் பேசிய கமல் தமிழகத்தில் சிஸ்டம் சரியில்லை எனவும் இதை ரஜினி இப்போது சொல்கிறார் தான் எப்போதோ சொல்லிவிட்டேன் என தெரிவித்தார் . இதனால் ஆத்திரமடைந்த தமிழக அமைச்சர்கள் கடும் கண்டனம் தெரிவித்து வருகின்றனர் . இதுகுறித்து அமைச்சர் அன்பழகன் பேசுகையில் கமல் ஒரு ஆளே கிடையாது அவனுக்கெல்லாம் பதில் சொல்ல முடியாது என வார்த்தைகளை வீசினார் . அதேபோல் , சிவி சண்முகம் பேசுகையில் பணத்துக்காக கமல் எதையும் செய்வார் , அரசை விமர்சிக்க அவருக்கு யோக்கியதை இல்லை என தெரிவித்தார் . மேலும் அமைச்சர் வேலுமணி பேசுகையில் கமல் இதுபோன்ற கருத்துக்களை நிறுத்தி கொள்ளவில்லையெனில் அவதூறு வழக்கு தொடர்ப்படும் என மிரட்டல் விடுத்தார் . இந்நிலையில் இதுகுறித்து பேசிய நடிகர் ராதாரவி தரக்குறைவாக பேசும் அமைச்சர்களுக்கு தக்க பதிலடி கொடுத்துள்ளார் . அரசு குறித்து நடிகர் கமல் விமர்சனம் செய்தது தவறில்லை எனவும் , ரஜினிகாந்த் விமர்சிக்கும்போது வாய்மூடி கிடந்த அமைச்சர்கள் கமலை விமர்சிப்பது முறையல்ல எனவும் நடிகர் ராதாரவி தெரிவித்துள்ளார் .


தளபதி விஜயின் பிறந்த நாளை முன்னிட்டு இன்று சரியாக 6 மணிக்கு விஜய் 62 படத்தின் ' சர்கார் ' என்றும் இந்த படத்தின் ஃபர்ஸ்ட் லுக் போஸ்டர் ஆகியவை வெளியாகியுள்ளது . இதனால் விஜய் ரசிகர்கள் இரட்டிப்பு மகிழ்ச்சியில் இந்த தகவலை சமூக வலைத்தளத்தில் வைரலாக்கும் வேளையில் தீவிரமாக இறங்கியுள்ளனர் . விஜய் பிறந்தநாள்ஃ தளபதி விஜய்க்கு தமிழ் திரையுலகில் எந்த அளவிற்கு தீவிர ரசிகர்கள் உள்ளார்களோ , அதே அளவிற்கு மலையாள திரையுலகிலும் தீவிர ரசிகர்கள் உள்ளனர் . இந்த வருடம் தூதுக்குடி துப்பாக்கி சூடு சம்பவம் தமிழகத்தில் மிகப்பெரிய தாக்கத்தை ஏற்படுதியதால் , பிறந்த நாளை பிரமாண்டாமாக கொண்டாட வேண்டாம் என விஜய் ரசிகர்களுக்கு ஏற்கனவே வேண்டுகோள் விடுத்திருந்தாலும் , ரசிகர்கள் நாளை விஜயின் பிறந்தநாளை பிரமாண்டமாக கொண்டாட தயாராகி வருகிறார்கள் . விஜயின் சர்கார்ஃ இந்நிலையில் விஜயின் பிறந்தநாளுக்கு ரசிகர்களை குஷி படுத்தும் விதத்தில் விஜயின் 62 படத்தின் பெயர் ' சர்கார் ' என்று வெளியாகியுள்ளது ஃபர்ஸ்ட் லுக் போஸ்டரிலும் விஜய் மாஸ்ஸாக உள்ளார் . விஜயின் ஆஸ்த்தான இயக்குனர் , ஏ . ஆர் . முருகதாஸ் ' தலைவா ' மற்றும் ' துப்பாக்கி ' படத்தை தொடர்ந்து மூன்றாவது முறையாக விஜயை இந்த படத்தை இயக்கி வருவதால் , இந்த படத்தின் மீதான எதிர்ப்பார்ப்பு ரசிகர்களுக்கு அதிகமாகவே உள்ளது . இந்த படத்தில் , விஜய் விவசாயிகளுக்காக போராடும் கதாப்பாத்திரத்தில் நடித்துள்ளார் என கூறப்பட்டது . இதனால் விவசாயத்தை மையப்படுத்திய பல தலைப்புகள் வெளியாகி ரசிகர்களை குழப்பி வந்தது . தற்போது படத்தின் பெயர் ' சர்கார் ' என வெளியாகியுள்ளதால் ரசிகர்களுக்கு தெரிவாகியுள்ளது . ஃபர்ஸ்ட் லுக்ஃ ' சர்கார் ' படத்தின் தலைப்பு மற்றும் ஃபர்ஸ்ட் லுக்கை இன்று மாலை 6 மணிக்கு சன் தொலைக்காட்சி வெளியிட்டது . இந்த படத்தை சன் பிக்சர்ஸ் நிறுவனம் தயாரிக்கிறது என்பது குறிப்பிடத்தக்கது . இந்த படத்தில் , இரண்டாவது முறையாக நடிகை கீர்த்தி சுரேஷ் விஜய்க்கு ஜோடியாக நடித்து வருகிறார் . சமீபத்தில் இவருடைய நடிப்பில் ' நடிகையர் திலகம் ' திரைப்படம் வெளியாகி ரசிகர்களிடம் நல்ல வரவேற்ப்பை பெற்ற நிலையில் , இந்த படத்திலும் கீர்த்திக்கும் வரவேற்பு இருக்கும் என்று எதிர்பார்க்கப் படுகிறது . வரவேற்ப்புஃ தற்போது வெளியாகியுள்ள ' சர்கார் ' படத்தின் தலைப்பை ரசிகர்கள் பல # Thalapathy62FL # thalapathy62 # vijay62 # sarkar , உள்ளிட்ட ஹேஷ்டாக் பயன்படுத்தி சேர் செய்து வருகிறார்கள் . இந்த திரைப்படம் வரும் தீபாவளிக்கு வெளியாகும் என அதிகார பூர்வமாக் அறிவிக்கப்பட்டுள்ளது குறிப்பிடத்தக்கது .


ஐபிஎல் 11வது சீசன் விறுவிறுப்பான இறுதி கட்டத்தை எட்டியுள்ளது . இரண்டு ஆண்டுகால தடைக்கு பிறகு களமிறங்கிய சென்னை அணி , 7வது முறையாக இறுதி போட்டிக்கு முன்னேறியுள்ளது . பிளே ஆஃப் சுற்றுக்கு ஹைதராபாத் , சென்னை , கொல்கத்தா , ராஜஸ்தான் ஆகிய 4 அணிகளும் தகுதி பெற்றன . முதல் தகுதி சுற்று போட்டியில் ஹைதராபாத் அணியும் சென்னை அணியும் நேற்று மோதின . இந்த போட்டியில் சென்னை அணி 2 விக்கெட் வித்தியாசத்தில் வெற்றி பெற்றது . இந்த சீசன் தொடங்கியதிலிருந்து இறுதி ஓவர்களில் ரன்களை வாரி வழங்கிய சென்னை அணி , இந்த போட்டியிலும் அதையே செய்தது . பேட்டிங்கில் சிறந்து விளங்கும் சென்னை அணி , இறுதி ஓவர்களில் பவுலர்களின் சொதப்பலால் சில போட்டிகளில் எதிரணிகளுக்கு வெற்றியை தாரை வார்த்தது . சென்னை அணி பவுலர்கள் இறுதி ஓவர்களை வீசுவது குறித்த தனது அதிருப்தியை பலமுறை வெளிப்படையாகவே தெரிவித்துவிட்டார் கேப்டன் தோனி . தோனியின் கடைசி ஓவர் குறித்த கவலையை ஓரளவிற்கு தீர்த்து வைப்பவர் நிகிடி மட்டுமே . நிகிடி தான் தோனியின் நம்பிக்கைக்குரிய டெத் ஓவர் பவுலராக உள்ளார் . நிகிடியை தவிர மற்ற பவுலர்கள் கடைசி ஓவர்களில் ரன்களை வாரி வழங்கிவிடுகின்றனர் . அப்படியான சம்பவம் நேற்றும் நடந்தது . முதலில் பேட்டிங் செய்த ஹைதராபாத் அணியின் தொடக்க வீரர் ஷிகர் தவானை , முதல் பந்திலேயே வெளியேற்றி , அந்த அணியை மெர்சலாக்கியது சென்னை அணி . அதன்பிறகு கோஸ்வாமி , வில்லியம்சன் , மனீஷ் பாண்டே , ஷாகிப் அல் ஹாசன் , யூசுப் பதான் ஆகியோரை சீரான இடைவெளியில் சொற்ப ரன்களில் அடுத்தடுத்து வெளியேற்றிய சென்னை பவுலர்கள் , கடைசி ஓவர்களில் பிராத்வைட்டை அடிக்கவிட்டனர் . அதிலும் இந்த தவறை மீண்டும் மீண்டும் செய்பவர் ஷர்துல் தாகூர் தான் . 17 ஓவருக்கு 6 விக்கெட் இழப்பிற்கு 98 ரன்கள் என்ற நிலையில் இருந்தது ஹைதராபாத் அணி . 18வது ஓவரை தாகூர் வீசினார் . இந்த ஓவரில் இரண்டு சிக்ஸர்கள் உட்பட 17 ரன்கள் எடுக்கப்பட்டது . நிகிடி வீசிய 19வது ஓவரில் வெறும் 4 ரன்கள் மட்டுமே கொடுத்தார் . 20வது ஓவரை தாகூர் வீசினார் . அந்த ஓவரிலும் பிராத்வைட் அடித்து நொறுக்கிவிட்டார் . கடைசி ஓவரில் , 2 சிக்ஸர்கள் , ஒரு பவுண்டரி உட்பட 20 ரன்கள் எடுக்கப்பட்டது . அதனால் ஹைதராபாத் அணியின் ஸ்கோர் 139 ஆனது . இது எளிமையான ஸ்கோராகாவே இருந்தாலும் , அதை எடுக்கவே சென்னை அணி சிரமப்பட்டது . டுபிளெசிஸ் நிலைத்து நின்று ஆடவில்லையென்றால் , இந்த வெற்றி சாத்தியமாகியிருக்காது . எவ்வளவு குறைந்த ஸ்கோரையும் டிஃபெண்ட் செய்யும் அளவிற்கு ஹைதராபாத் அணி சிறந்த பவுலர்களை கொண்டுள்ளது . ஒருவழியாக சென்னை அணி வெற்றி பெற்றுவிட்டாலும் , நேற்றைய போட்டியிலும் சென்னை அணியின் டெத் ஓவர் பவுலிங் மிகவும் மோசமாகத்தான் இருந்தது . தோனியின் கவலை நீடித்துக்கொண்டே இருக்கிறது . இறுதி போட்டியிலும் இதே நிலை தொடர்ந்தால் , சற்று கடினம்தான் .


இங்கிலாந்துக்கு எதிரான இரண்டாவது ஒருநாள் போட்டியில் தோற்றதற்கான காரணத்தை கேப்டன் கோலி தெரிவித்துள்ளார் . இந்தியா இங்கிலாந்து இடையேயான முதல் ஒருநாள் போட்டியில் இந்திய அணி 8 விக்கெட்டுகள் வித்தியாசத்தில் வெற்றி பெற்றது . இதையடுத்து லண்டன் லார்ட்ஸ் மைதானத்தில் நேற்று நடந்த இரண்டாவது ஒருநாள் போட்டியில் இங்கிலாந்து அணி முதலில் பேட்டிங் செய்தது . தொடக்க வீரர்கள் ராய் மற்றும் பேர்ஸ்டோ நல்ல தொடக்கத்தை அமைத்து கொடுத்தனர் . அதன்பிறகு களமிறங்கிய ஜோ ரூட் மற்றும் இயன் மோர்கன் ஆகியோரும் சிறப்பாக ஆடினர் . இயன் மோர்கன் அரைசதம் கடந்து அவுட்டானார் . கடந்த போட்டியில் கைகொடுத்த ஸ்டோக்ஸ் மற்றும் பட்லர் இந்த போட்டியில் சோபிக்கவில்லை . கடைசி நேரத்தில் அதிரடியாக ஆடிய வில்லி அரைசதம் அடித்தார் . நிதானமாக ஆடி , இங்கிலாந்து அணியின் ரன் குவிப்பிற்கு உதவிய ஜோ ரூட் சதமடித்தார் . கடைசி வரை ஆட்டமிழக்காமல் 113 ரன்கள் எடுத்தார் . இங்கிலாந்து அணி 50 ஓவர் முடிவில் 322 ரன்களை குவித்தது . 323 ரன்கள் என்ற இலக்குடன் களமிறங்கிய இந்திய அணியில் , தொடக்க வீரர் ஷிகர் தவான் அதிரடியாக தொடங்கினார் . ஆனால் கடந்த முறை சதமடித்த ரோஹித் சர்மா , 15 ரன்களில் போல்டாகி வெளியேறினார் . அவரை தொடர்ந்து ஷிகர் தவான் , 36 ரன்களிலும் ராகுல் ரன் ஏதும் எடுக்காமலும் அடுத்தடுத்து வெளியேறினர் . நல்ல ஃபார்மில் இருந்த டாப் ஆர்டர் பேட்ஸ்மேன்கள் 3 பேரும் அடுத்தடுத்து வெளியேறியது . இந்திய அணிக்கு பின்னடைவாக அமைந்தது . அதன்பிறகு கோலியும் ரெய்னாவும் பார்ட்னர்ஷிப் அமைத்து ஆடினாலும் , அவர்களும் ஆட்டமிழந்துவிட இந்திய அணியால் வெற்றி பெறமுடியவில்லை . 86 ரன்கள் வித்தியாசத்தில் தோல்வியை தழுவியது . போட்டிக்கு பின் பேசிய இந்திய அணி கேப்டன் விராட் கோலி , நாங்கள் சிறப்பாகவே ஆடி வருகிறோம் . ஆனால் இன்றைய நாள் எங்களுக்கு சிறப்பானதாக அமையவில்லை . தொடக்கத்தில் மூன்று விக்கெட்டுகளை இழந்ததுதான் பெரிய பாதிப்பாக அமைந்தது . அதுதான் ஆட்டத்தின் போக்கை மாற்றியது . மோயின் அலியும் அடில் ரஷீத்தும் சிறப்பாக பந்துவீசி , நெருக்கடியை அதிகப்படுத்தினர் என கோலி தெரிவித்தார் .


முதுகு வலியுடன் முழு உடற்தகுதி பெறாமல் இருந்த புவனேஷ்வர் குமாரை மூன்றாவது ஒருநாள் போட்டியில் அணியில் ஆடவைத்தது பெரும் சர்ச்சையாக வெடித்துள்ளது . இந்திய அணியின் நட்சத்திர பவுலர் புவனேஷ்வர் குமார் , இங்கிலாந்துக்கு எதிரான முதல் மூன்று டெஸ்ட் போட்டிகளுக்கான இந்திய அணியில் இடம்பெறவில்லை . முதுகுவலியால் தவித்துவரும் அவர் , இந்தியா திரும்ப உள்ளார் . முதுகுவலி முழுமையாக குணம் அடையாத நிலையில் , அவரை மூன்றாவது ஒருநாள் போட்டியில் ஆடவைத்ததே வலி அதிகமானதற்கு காரணம் என சர்ச்சை எழுந்துள்ளது . முழு உடற்தகுதி இல்லாத புவனேஷ்வர் குமாருக்கு அணியின் உடற்தகுதி நிபுணர் பாட்ரிக் பர்ஹத் மற்றும் உடற்பயிற்சியாளர் சங்கர் பாசு ஆகியோர் எப்படி புவனேஷ்வர் குமாருக்கு உடற்தகுதி சான்றிதழ் வழங்கினார்கள் என்பதும் கேள்விக்குறியாக உள்ளது . இதுதொடர்பாக பிடிஐ செய்தி நிறுவனத்திடம் பேசிய பிசிசிஐ அதிகாரி ஒருவர் , புவனேஷ்வர் குமார் உடற்தகுதி குறித்து எங்களிடம் கேட்காதீர்கள் . அணியின் தலைமை பயிற்சியாளர் ரவி சாஸ்திரியிடம் கேளுங்கல் . புவனேஷ்வர் குமார் முழு உடற்தகுதியுடன் இல்லை என்பதால் அவருக்கு நீண்ட ஓய்வு அளிக்க வேண்டும் என கூறியிருந்தோம் . இங்கிலாந்துக்கு எதிரான டெஸ்ட் தொடர் முக்கியம் என்பதால் , அதற்கு தயாராகும் வகையில் , அவருக்கு ஓய்வளிக்குமாறு அறிவுறுத்தியிருந்தோம் . அதற்காகத்தான் அவரை ஆஃப்கானிஸ்தான் டெஸ்ட் தொடரில் கூட ஆட விடவில்லை . புவனேஷ்வர் குமார் , இந்திய அணியின் நட்சத்திர பவுலர் என்பதால்தான் , அவருக்கு அதிக பளு கொடுக்கக்கூடாது என்பதற்காக ஐபிஎல்லிலும் அவ்வப்போது ஓய்வளிக்க வேண்டும் என அவர் ஆடிய சன்ரைசர்ஸ் ஹைதராபாத் அணியிடம் கேட்டுக்கொண்டிருந்தோம் . எங்களது கோரிக்கையை ஏற்று 17 போட்டிகளில் 5ல் புவனேஷ்வர் குமாருக்கு ஓய்வு அளிக்கப்பட்டது . இவ்வாறு புவனேஷ்வர் குமாரின் உடற்தகுதியில் அக்கறையுடன் செயல்பட்டு வந்தோம் . ஆனால் இங்கிலாந்தில் நாங்கள் நினைத்தது நடக்கவில்லை . அவருக்கு ஒரு டி20 மற்றும் 2 ஒருநாள் போட்டிகளில் மட்டுமே ஓய்வு அளிக்கப்பட்டது . ஏற்கனவே முதுகுவலியில் தவித்த அவருக்கு அந்த ஓய்வு போதாது . மூன்றாவது ஒருநாள் போட்டியில் அவரை ஆட வைத்திருக்க கூடாது . அதில் ஆடியதால் முதுகுவலி அதிகமாகி இப்போது , முதல் 3 டெஸ்ட் போட்டிகளில் ஆடும் வாய்ப்பை இழந்து , நாடு திரும்ப உள்ளார் . அணியின் உடற்தகுதி நிபுணர் பர்ஹத் , புவனேஷ்வர் குமாரின் உடல்நிலையை ஆய்வு செய்து 3வது போட்டியில் ஆடினால் காயம் அதிகமாகும் என்று அறிக்கை ஏதும் அளித்தாரா ? அல்லது எச்சரிக்கை செய்தாரா ? போன்ற கேள்விகளுக்கு பதில் தேவை என கோபத்துடன் தெரிவித்துள்ளார் .


நம்பிக்கை வாக்கெடுப்பின் போது சாதிய ரீதியில் தன்னை திமுகவினர் அவமதித்ததாக , சபாநாயகர் தனபால் கூறிய குற்றச்சாட்டு குறித்து , அதிமுகவினர் பேசாதது ஏன் என விடுதலை சிறுத்தைகள் கட்சியின் தலைவர் திருமாவளவன் கேள்வி எழுப்பியுள்ளார் . சட்டப்பேரவையில் நடந்த நம்பிக்கை வாக்கெடுப்பில் 122 வாக்குகளுடன் முதலமைச்சர் எடப்பாடி பழனிசாமி அரசு வெற்றிபெற்றதாக சபாநாயகர் தனபால் அறிவித்தார் . இதனிடையே ரகசிய வாக்கெடுப்பு நடத்தவேண்டும் இல்லையெனில் அதிமுக எம் . எல் . ஏக்களை சுதந்திரமாக தங்கள் தொகுதிக்குள் செல்லவிட்டு பிறகு வாக்கெடுப்பு நடத்த வேண்டும் என திமுகவினர் சபாநாயகரை வலியுறுத்தினர் . இதற்கு சபாநாயகர் தனபால் மறுப்பு தெரிவித்ததால் திமுக உறுப்பினர்கள் கடும் அமளியில் ஈடுபட்டனர் . மேலும் சபாநாயகரின் இருக்கை மற்றும் மைக்கை உடைத்தனர் . வெளியே செல்ல முயன்ற சபாநாயகரின் கையை பிடித்து இழுத்து ஆர்பாட்டத்தில் ஈடுபட்டனர் . இதனால் திமுகவினர் அனைவரையும் வெளியேற்றும் படி தனபால் உத்தரவிட்டார் . இதையடுத்து அவைக் காவலர்களால் திமுக உறுப்பினர்கள் வெளியேற்றப்பட்டனர் . இதில் எதிர்க்கட்சித்தலைவரும் திமுக செயல்தலைவருமான முக ஸ்டாலின் சட்டை கிழிக்கப்பட்டது . திமுக உறுப்பினர்களை வெளியேற்றியதைக் கண்டித்து கிழிந்த சட்டையுடன் ஆளுநர் வித்யாசாகர் ராவை நேரில் சந்தித்து எதிர்கட்சித் தலைவர் ஸ்டாலின் புகார் தெரிவித்தார் . சட்டப்பேரவையில் நடைபெற்ற சம்பவம் குறித்து சபாநாயகர் பேசுகையில் , தான் தாழ்த்தப்பட்ட வகுப்பை சார்ந்தவன் என்பதால் தன்னை திமுகவினர் மதிக்காமல் அவமானபடுத்தினர் என கருத்து தெரிவித்தார் . இந்நிலையில் , ஈரோட்டில் செய்தியாளர்களைச் சந்தித்த விடுதலை சிறுத்தை கட்சி தலைவர் திருமாவளவன் , நம்பிக்கை வாக்கெடுப்பின் போது சாதிய ரீதியில் தன்னை திமுகவினர் அவமதித்ததாக , சபாநாயகர் தனபால் கூறிய குற்றச்சாட்டு குறித்து , அதிமுகவினர் பேசாதது ஏன் என கேள்வி எழுப்பினார் . சபாநாயகர் தனபாலின் குற்றச்சாட்டு குறித்து , முதலமைச்சர் எடப்பாடி பழனிச்சாமி விளக்கம் அளிக்க வேண்டும் எனவும் அவர் வலியுறுத்தியுள்ளார் .


சூப்பர்ஸ்டார் ரஜினி நடித்திருக்கும் பேட்ட , தல அஜீத் நடித்திருக்கும் விஸ்வாசம் திரைப்படங்கள் ஒரே நாளில் வெளியாகிறது . அஜித்தின் விஸ்வாசம் பேட்ட படத்திற்கு முன்பே அதிகாலை 1:30 மணிக்கு ஸ்பெஷல் காட்சி வெளியிடுகின்றனர் . கடந்த ஆண்டு தொடர்ந்து இரண்டு படங்கள் வெளியான நிலையில் , அடுத்ததாக இப்போது பேட்ட படமும் வெளியாக இருக்கிறது . அஜீத் நடித்த விஸ்வாசம் படம் , அஜீத் - சிவா கூட்டணியில் உருவாகியுள்ள நான்காவது படம் . இதற்கு முன்பாக வெளியான விவேகம் படம் விமர்சன ரீதியாக பெரும் தோல்வியைச் சந்தித்த நிலையில் , அடுத்த படத்தையும் சிவா இயக்கத்தில் நடிக்கப்போவதாக அறிவிப்பு வெளியானபோது ரசிகர்கள் திகைத்துத்தான் போயினர் . இருந்தபோதும் விஸ்வாசம் படத்திற்கான படப்பிடிப்பு கடந்த மே மாதம் துவங்கியது . விரைவிலேயே படம் ஜனவரி மாதம் வெளியாகக்கூடும் என்றும் தெரிவிக்கப்பட்டது . தூக்குதுரை என்ற பாத்திரத்தில் நடித்திருக்கும் அஜீத் , அவரது ரசிகர்களிடம் பெரும் எதிர்பார்ப்பை ஏற்படுத்தியிருக்கிறது . ஆக்ஷனும் குடும்ப சென்டிமென்டும் நிறைந்த படமாக இருக்கும் என தெரிவித்திருக்கிறார் சிவா . ரஜினிகாந்தின் பேட்ட படத்தைப் பொறுத்தவரை , ட்ரைலருக்கும் பாடல்களுக்கும் கிடைத்த அமோகமான வரவேற்பே படக்குழுவை பெரும் உற்சாகத்தை ஏற்படுத்தியிருக்கிறது . கார்த்திக் சுப்புராஜ் இயக்கியிருக்கும் இந்தப் படத்தில் காளி பாத்திரத்தில் பழைய ரஜினியைப் பார்க்க முடிவதாக ரஜினி ரசிகர்களிடம் பெரும் உற்சாகம் தென்படுகிறது . இந்தப் படத்தின் ஆக்ஷன் காட்சிகள் பெரும் வரவேற்பைப் பெறும் என்கிறார்கள் . இந்த இரு திரைப்படங்களும் தமிழகத்தில் எத்தனை திரையரங்குகளில் வெளியாகின்றன என்பது குறித்து துல்லியமான தகவல்கள் இதுவரை இல்லை ஆனால் , பேட்ட படத்தின் ரன்னிங் டைம் விஸ்வாசம் படத்தை விட 30 நிமிடம் அதிகமாக இருப்பதால் அதிக காட்சிகள் போடுகிறார்களாம் , ஆனால் இரு படங்களும் சராசரியாக தலா 500 தியேட்டர்களில் வெளியாவதாக சொல்லப்படுகிறது . காலா , 2.0 ஆகியவை 700 முதல் 750 தியேட்டர்களில் வெளியாகின . அஜீத்தின் முந்தைய படமான விவேகம் சோலோவாக ரிலீஸானதால் சுமார் 600 தியேட்டர்களில் ரிலீஸ் ஆனது . ஆனால் , தெலுங்கில் என் . டி . ராமாராவின் வாழ்க்கை சரிதமான என் . டி . ஆர் . கதாநாயகடு மற்றும் ராம் சரண் நடித்துள்ள விநய விதேய ராமா படங்கள் வெளியாவதால் பேட்ட படத்திற்கு குறைவான திரையரங்குகளை கிடைத்திருக்கின்றன . 2 . 0ன் தெலுங்கு பதிப்புக்கு நல்ல வரவேற்பு இருந்த நிலையில் , தற்போது குறைவான திரையரங்குகளில் " பேட்ட " ரிலீஸ் ஆனாலும் வசூலை குறைக்கக்கூடும் . ஆனால் , உள்ளூர் நடிகர்களின் படங்கள் வெளியாவதால் , உஷாரான விஸ்வாசம் படத்தின் தெலுங்குப் பதிப்பு ஜனவரி பத்தாம் தேதி வெளியாகவில்லை . குடியரசு தினத்தன்று வெளியாக இருக்கிறதாம் . பொங்கல் ஜனவரி 15ஆம் தேதிதான் கொண்டாடப்படும் என்றாலும் நீண்ட விடுமுறையை மனதில் வைத்து இரண்டு திரைப்படங்களுமே ஐந்து நாட்கள் முன்னதாக ஜனவரி பத்தாம் தேதியே ரிலீஸாகின்றன . இரு திரைப்படங்களுக்குமே முதல் மூன்று நாட்களுக்கான முன்பதிவுகள் சக்கைப்போடு போட்டுள்ளது , இதனால் தயாரிப்பாளர்கள் , விநியோகிஸ்தர்கள் , திரையரங்க உரிமையாளர்கள் செம்ம குஷியில் உள்ளார்களாம் . ஏ சென்டர் விஸ்வாசம் , பேட்ட நாளைக்கு இரண்டு படங்களும் ஹவுஸ்ஃபுல் , விஸ்வாசம் படத்தின் தமிழ்நாட்டு உரிமை மட்டும் ரூ . 52 கோடி அளவிற்கு விற்பனையாகியுள்ளது . எனவே ரூ . 85 கோடி பாக்ஸ் ஆபிஸ் வசூல் செய்தாலே , தமிழ்நாட்டில் ’விஸ்வாசம்’ மெகா சாதனை . அதுவும் பொங்கலுக்கு தொடர்ந்து 6 நாள் அரசு விடுமுறை , நாளை மற்றும் அதற்கு மறுநாள் என மொத்த 7 நாள் இருப்பதால் கல்லா கட்டுவதில் சிரமம் இருக்காது . அதேபோல , முதல் மூன்று நாள் ரசிகர்களின் கட்டுப்பாட்டில் விருக்கும் விஸ்வாசம் அடுத்தடுத்து வரும் நாட்களில் குடும்பங்கள் தியேட்டருக்கு படையெடுக்கும் , அதனால் பாசிடிவ் விமர்சனங்கள் வந்தாலே போதும் . படம் மரண ஹிட் அடிக்கும் என்பதில் மாற்றுக்கருத்தில்லை . ஆனால் பேட்ட படம் விமர்சனம் எப்படி இருந்தாலும் எ சென்டரில் படம் ஹிட் அடிக்கும் என்பதில் மாற்றுக்கருத்தில்லை , ஆனால் பி மற்றும் சி சென்டர்களில் விஸ்வாசமே பேட்டயை வேட்டையாடும் என சொல்கிறார்கள் .


பெரியார் குறித்து தனது ஃபேஸ்புக் பக்கத்தில் பதிவிடப்பட்ட கருத்து தன்னுடையது அல்ல எனவும் தனது அட்மின் எனக்கு தெரியாமல் செய்துவிட்டார் எனவும் பாஜக தேசிய செயலாளர் ஹெச் . ராஜா விளக்கம் அளித்துள்ளார் . இதுகுறித்த விளக்கத்தை செய்தியாளர்கள் மத்தியில் தமிழ் , ஆங்கிலம் , ஹிந்தி என மூன்று மொழிகளில் தெரிவித்தார் ஹெச் . ராஜா . திரிபுரா மாநிலத்தில் கடந்த 25 ஆண்டுகளாக மார்க்சிஸ்ட் கம்யூனிஸ்ட் கட்சி ஆட்சி புரிந்தது . கடந்த சட்டமன்ற தேர்தலில் , மார்க்சிஸ்ட் கட்சியை வீழ்த்தி பாஜக கூட்டணி வெற்றி பெற்று ஆட்சி அமைக்கிறது . இந்நிலையில் , பாஜக தொண்டர்கள் திரிபுராவில் அமைக்கப்பட்டிருந்த புரட்சியாளர் லெனின் சிலையை அகற்றினர் . லெனின் சிலை அகற்றப்பட்டது குறித்து தனது டுவிட்டர் பக்கத்தில் கருத்துத் தெரிவித்திருந்த பாஜக தேசிய செயலாளர் எச் . ராஜா , திரிபுராவில் லெனின் சிலை உடைக்கப்பட்டதைப் போல் , தமிழகத்தில் பெரியார் சிலைகள் உடைக்கப்படும் என தெரிவித்திருந்தார் . இதற்கு தமிழகத்தில் அனைத்து எதிர்கட்சிகளும் ஒன்றினைந்து ஹெச் . ராஜாவுக்கு கண்டனம் தெரிவித்தனர் . மேலும் குண்டர் சட்டத்தில் கைது செய்ய வேண்டும் என வலியுறுத்தி வந்தனர் . இதையடுத்து ஹெ . ராஜா அந்த பதிவை தனது ஃபேஸ்புக் பக்கத்தில் இருந்து நீக்கினார் . ஆனாலும் கண்டனங்கள் வலுத்தன . இந்நிலையில் இன்று செய்தியாளர்களை சந்தித்த ஹெச் . ராஜா , இதுகுறித்து தமிழ் , ஆங்கிலம் , ஹிந்தி என மூன்று மொழிகளில் விளக்கம் தெரிவித்தார் . பெரியார் குறித்து தனது ஃபேஸ்புக் பக்கத்தில் பதிவிடப்பட்ட கருத்து தன்னுடையது அல்ல எனவும் தனது அட்மின் எனக்கு தெரியாமல் செய்துவிட்டார் எனவும் தெரிவித்தார் . அவ்வாறு பதிவிட்ட அட்மினையும் அந்த பதிவையும் நீக்கிவிட்டதாக குறிப்பிட்டார் .


கிறிஸ்துமஸ் பண்டிகைக்கு பிறகு மெல்போர்னில் நடக்கும் டெஸ்ட் பாக்ஸிங் டே டெஸ்ட் போட்டி என்று அழைக்கப்படுகிறது . அதேபோலவே ஜனவரி முதல் வாரத்தில் சிட்னியில் நடக்கும் டெஸ்ட் போட்டி “பிங்க்” டெஸ்ட் என்று அழைக்கப்படுகிறது . ஆஸ்திரேலிய அணியின் முன்னாள் வேகப்பந்து வீச்சாளர் கிளென் மெக்ராத்தின் மனைவி ஜேன் மெக்ராத் மார்பக புற்றுநோயால் கடந்த 2008ம் ஆண்டு இறந்தார் . ஜேன் மெக்ராத் மார்பக புற்றுநோயால் அவதிப்பட்டு வந்த காலத்திலேயே கிளென் மெக்ராத்தும் ஜேனும் சேர்ந்து புற்றுநோய் குறித்த விழிப்புணர்வு மற்றும் உதவி செய்வதற்காக மெக்ராத் ஃபௌண்டேஷனை தொடங்கினர் . புற்றுநோயால் பாதிக்கப்பட்டிருந்த மெக்ராத்தின் மனைவி 2008ம் ஆண்டு உயிரிழந்தார் . இதையடுத்து 2009ம் ஆண்டு முதல் ஜனவரி முதல் வாரத்தில் சிட்னியில் நடக்கும் போட்டி பிங்க் டெஸ்ட் என்று அழைத்து , அந்த போட்டியில் திரட்டப்படும் நிதி , மெக்ராத்தின் ஃபௌண்டேஷனுக்கும் மார்பக புற்றுநோய் குறித்த விழிப்புணர்வு நிகழ்ச்சிகளுக்கும் வழங்கப்படுகிறது . இதுதான் சிட்னி டெஸ்ட் போட்டி பிங்க் டெஸ்ட் என்று அழைக்கப்பட காரணம் . இந்த போட்டியில் ஸ்டம்புகள் , பவுண்டரி லைன் , ஸ்டேடியம் பேனர்கள் என அனைத்துமே பிங்க் நிறத்தில் இருக்கும் . இதற்கு ஆதரவு தெரிவிக்கும் விதமாக இந்திய அணியின் கேப்டன் கோலி தனது பேட்டின் கைப்பிடியை பிங்க் நிறத்தில் மாட்டி வந்ததோடு குளௌசும் பிங்க் நிறத்திலே அணிந்திருந்தார் . இந்த போட்டியின் மூன்றாம் நாள் ஜேன் மெக்ராத் டே என்று அழைக்கப்படுகிறது . அன்றைய தினம் ரசிகர்கள் அனைவருமே பிங்க் நிற உடையணிந்து ஆதரவு தருவார்கள் . சிட்னி மைதானத்தில் இருக்கும் பெண்களுக்கான பிரிவு , ஜேன் மெக்ராத் ஸ்டாண்ட் என்று அன்று ஒருநாள் மட்டும் அழைக்கப்படும் .


தமிழ் சினிமாவில் ஆடல் , பாடல் , நடிப்பு என பல்வேறு திறமைகள்ளோடு விளங்குபவர் நடிகர் சிம்பு . இவர் அவ்வப்போது ஏதேனும் சர்ச்சையில் சிக்கிக் கொள்வது வழக்கம் தான் . பீப் சாங்ஃ இந்நிலையில் கடந்த இரண்ட வருடத்திற்கு முன் நடிகர் சிம்பு பாடி , அனிருத் இசையமைத்த ' பீப் ' பாடல் ஒன்று சமூகவளைதலத்தில் வெளியாகி மிகப்பெரிய பரபரப்பை ஏற்படுத்தியது . பெண்களை கேவலப்படுத்தும் வகையில் இந்த பாடலில் இடம்பெற்றிருந்த வரிகள் தான் இந்த பிரச்சனைக்கு காரணம் . இதனால் சிம்பு மற்றும் அனிருத்தின் இமேஜ் முற்றிலும் மாறிப்போனது . போராட்டம்ஃ சிம்பு படிய இந்த பாடலுக்கு மாதர் சங்கம் , பெண்கள் அமைப்பை சேர்ந்தவர்கள் , மற்றும் அரசியல் வாதிகள் தங்களுடைய கண்டனத்தை தெரிவித்தனர் . இந்த பரச்சனைக்கு பின் சிம்பு பல நாள் கழித்து தான் வெளியிலேயே தலைக்காட்டினார் . பத்திரிக்கையாளர்கள் கேள்விஃ இந்நிலையில் பத்திரிக்கையாளர்களை சந்தித்த டி . ராஜேந்தரிடம் பீப் பாடல் குறித்து கேள்வி எழுப்பப்பட்டது . இதற்கு பதிலளித்த இவர் ' பீப் பாடல் விவகாரம் என்பது சிம்பு மீது திட்டமிட்டு நடத்தப்பட்ட செயல் என்றும் . சிம்புவுக்கு அவப்பெயரை ஏற்ப்படுத்த வேண்டும்மென நடத்தப்பட்ட ஒரு போர் என்றும் குறிப்பிட்டுள்ளார் . டம்மி வார்த்தைகள்ஃ பொதுவாகவே இசையமைப்பாளர்கள் டம்மி வார்த்தைகளைப் போட்டு தான் பாடல்களை உருவாக்குவார்கள் . அப்படி உருவாக்கி வைத்திருந்த பாடலை யாரோ ஒருவர் எடுத்துச் சென்று வெளியிட்டுவிட்டார் . அட்மின்ஃ சிலரின் தூண்டுதலின் பெயரில் ஒரு அட்மின் தான் இந்தப்பாடலை வெளியிட்டார் என்கிற புதுத்தகவலை வெளியிட்டுள்ளார் டி . ராஜேந்தர் . மைன்ட் வாய்ஸ்ஃ சிம்பு டம்மி வார்த்தைகளை போட்டு பாடல் பாடுவது தவறில்லை . ஆனால் அவர் நல்ல வார்த்தைகளை பயன்படுத்தி இருந்தால் எந்த ஒரு பிரச்னையும் வந்திருக்காது என்பது தான் உண்மை .


எஸ் . எஸ் . ராஜமௌலி இயக்கத்தில் பிரமாண்ட படைப்பாக உருவான பாகுபலி - 2 பாக்ஸ் ஆபிஸ் வசூலில் சாதனைப் படைத்தது . எஸ் . எஸ் . ராஜமௌலி இயக்கத்தில் பிரபாஸ் , அனுஷ்கா , தமன்னா , சத்யராஜ் , ரம்யா கிருஷ்ணன் , ராணா ஆகியோரது நடிப்பில் திரைக்கு வந்த படம் பாகுபலி 2 . ரூ . 250 கோடி பட்ஜெட்டில் உருவாக்கப்பட்ட இப்படம் வெளியீட்டுக்கு முன்பே பல சாதனைகளை புரிந்தது . இதனையடுத்து , உலகம் முழுவதும் வெளியான இந்தப் படம் 100 நாள்களை எட்டியுள்ள நிலையில் ரூ . 1700 கோடி வசூல் படைத்து உலக சாதனையையும் படைத்தது , இந்த நிலையில் , இப்படத்திற்காக உருவாக்கப்பட்ட செட்கள் அனைத்தும் தற்போது சுற்றுலா தளமாக மாறி வருகிறது . அதனை ஏராளமான சுற்றுலாப் பயணிகள் கண்டு ரசித்து , வாயை [ ப் பிளந்து பார்த்து வருகின்றனர் . பள்ளி / கல்லூரிகளுக்கான டூர் , கார்ப்பரேட்டுகளுக்கான டூர் , பிரிமீயம் டூர் மற்றும் பொதுவான டூர் என பல்வேறு பிரிவுகளில் இந்த டூர் வசதி செய்யப்பட்டுள்ளது . படத்தோட செட்டை வைத்து வசூலிப்பதிலும் பாகுபலி தனி சாதனையை படைக்கும் போல…


உலக தடகள சாம்பியன்ஷிப் போட்டியில் ஆடவர் 800 மீ . ஓட்டத்தில் பிரான்ஸின் பியர் அம்ப்ராய்ஸ் பாஸீ தங்கப் பதக்கம் வென்று அசத்தினார் . பதினாறாவது உலக தடகள சாம்பியன்ஷிப் போட்டி இலண்டனில் நடைபெற்று வருகிறது . இதில் நேற்று நடைபெற்ற ஆடவர் 800 மீ . ஓட்டத்தில் பிரான்ஸின் பியர் பாஸீ 1 நிமிடம் 44.67 விநாடிகளில் இலக்கை எட்டி தங்கப் பதக்கம் வென்று அசத்தினார் . இதே பிரிவில் போலந்தின் ஆடம் 1 நிமிடம் 44.94 விநாடிகளில் இலக்கை எட்டி வெள்ளிப் பதக்கத்தை வென்றார் . கென்யாவின் கிப்யேகன் பெட் 1 நிமிடம் 45.21 விநாடிகளில் வெண்கலப் பதக்கமும் வென்றார் . ஆடவர் 400 மீ . ஓட்டத்தில் தென் ஆப்பிரிக்காவின் வேய்டி வான் நீகெர்க் 43.98 விநாடிகளில் முதலிடத்தைப் பிடித்து தங்கப் பதக்கமும் , பஹாமாஸின் ஸ்டீவன் கார்டினர் 44.1 விநாடிகளில் வெள்ளிப் பதக்கமும் , கத்தாரின் அப்தல்லா ஹாரூன் 44.48 விநாடிகளில் வெண்கலப் பதக்கமும் வென்றனர் . ஆடவர் 3000 மீ . ஸ்டீபிள்சேஸ் போட்டியில் கென்யாவின் கிப்ருடோ 8 நிமிடம் 14.12 விநாடிகளில் இலக்கை எட்டி தங்கப் பதக்கம் வென்றார் . மொராக்கோ வீரர் சோபியான் 8 நிமிடம் 14.9 விநாடிகளில் வெள்ளிப் பதக்கம் வென்றார் . அமெரிக்காவின் இவான் ஜாகெர் 8 நிமிடம் 15.53 விநாடிகளில் வெண்கலப் பதக்கம் வென்றனர் . ஆடவர் கம்பு ஊன்றித் தாண்டுதலில் அமெரிக்காவின் சாம் ஹென்ரிக்ஸ் 5.95 மீ . உயரம் தாண்டி தங்கப் பதக்கம் வென்றார் . போலந்தின் பியோட்டர் லீசெக் 5.89 மீ உயரம் தாண்டி வெள்ளிப் பதக்கம் வென்றார் . பிரான்ஸின் ரெனால்ட் லாவில்னி 5.89 மீ உயரம் த்ஆண்டு வெண்கலப் பதக்கம் வென்றனர் . மகளிர் ஈட்டி எறிதல் போட்டியில் செக் . குடியரசின் பர்போரா ஸ்படகோவா 66.76 மீ . தூரம் ஈட்டி எறிந்து தங்கப் பதக்கம் வென்றார் . சீனாவின் லிங்வெய் லீ 66.25 மீ தூரம் ஈட்டி எறிந்து வெள்ளிப் பதக்கமும் , சீனாவின் ஹுய்ஹுய் லூ 65.26 மீ தூரம் ஈட்டி எறிந்து வெண்கலப் பதக்கமும் வென்றனர் .


தனது ட்விட்டர் பக்கத்தில் , படத்தின் ரசிகர் மனோபாவத்துக்கு மாறி , இன்னும் ஐந்தே நாட்கள் . . . நாலே நாட்கள் . . இரண்டே நாட்கள்’ என்று ட்ரெயிலர் ரிலீஸ் தேதிக்கு சூடேற்றிக்கொண்டிருக்கிறார் டைரக்டர் ஷங்கர் . அத்தோடு நின்றால் போதுமா ? படம் பற்றிய சில பரபரப்பான தகவல்களும் பரவவேண்டுமே . தற்போது அக்ஷய் குமார் நடித்துவரும் வில்லன் வேடத்தில் நடிக்க முதன்முதலாக அணுகப்பட்டவர் ‘ராம்போ’ சில்வஸ்டர் ஸ்டாலோனாம் . அவர் கேட்ட சம்பளம் ஹீரோ ரஜினிக்கு அளிக்கப்பட்டதை விட இந்தியப்பணத்தில் மூன்று மடங்காக இருந்ததால் , சற்றும் யோசிக்ககிவிட்டார்கள் . ஷங்கரின் அடுத்த குசும்புதான் செய்தியே . அடுத்து ஷங்கர் அணுகியது கமலை . கமலுக்காக வில்லன் வேடத்தில் சில மாற்றங்கள் செய்யவும் தயாராக இருந்திருக்கிறார் . சம்பளமும் ரஜினிக்கு இணையான அதே தொகையைத் தர தயாரிப்பு நிறுவனமும் தயார் . ஆனால் சற்றும் யோசிக்காமல் நோ சொன்ன கமல் . யாரையாவது வச்சி அந்த வில்லன் கேரக்டரை முடிச்சிட்டு சீக்கிரம் ஹீரோ கிட்ட வாங்க . அதாவது ‘இந்தியன்2’வை எடுக்கலாம் வாங்க’ என்று அழைப்பு விடுத்துவிட்டு ‘2.0’ அழைப்பை நிராகரித்தாராம் . ரஜினி , கமல் இருவருமே தனித்தனியாக கட்சி ஆரம்பித்திருக்கும் நிலையில் ஒருவேளை பெரிய சம்பளத்துக்கு ஆசைப்பட்டு கமல் வில்லன் வேடத்துக்கு சம்மதித்திருந்தால் பெரும் காமெடியனாக மாறியிருப்பார் . கிரேட் எஸ்கேப் கமல் .


முரசொலி பவளவிழா சிறப்பாக நடைபெற்றதையடுத்து இன்று இரவு விமானம் மூலம் 8 நாள் பயணமாக திமுக செயல்தலைவர் ஸ்டாலின் லண்டன் செல்கிறார் . ஜெயலலிதா மறைவிற்கு பிறகு தமிழகத்தில் அசாதாரண சூழல் நிலவுகிறது . இதனால் ஆட்சியை கலைக்க திமுக செயல்தலைவர் ஸ்டாலின் பல்வேறு முயற்சிகளை மேற்கொண்டு வருகிறார் . ஆனால் இதுவரை எடப்பாடியின் ஆட்சிக்கு எந்த பங்கமும் வரவில்லை . இருந்தாலும் இரண்டு அணியாக இருந்த அதிமுக தற்போது 3 அணியாக பிரிந்துள்ளது . இந்நிலையில் , சட்டமன்றக் கூட்டத்தொடர் , ஏரி குளங்கள் தூர் வாருதல் , கருணாநிதி பிறந்தநாள் , சட்டமன்றத்தில் கருணாநிதி வைரவிழா , முரசொலி பவள விழா என்று கடந்த சில மாதங்களாக பரபரப்பாக இருந்த எதிர்கட்சித் தலைவர் மு . க . ஸ்டாலின் இன்று இரவு லண்டன் செல்கிறார் . சென்னை விமான நிலையத்தில் இருந்து இரவு 9.45 மணி விமானத்தில் அவர் புறப்படுகிறார் . அவருடன் மருமகன் சபரீசன் , ஸ்டாலின் குடும்ப நண்பர் கார்த்திக் ஆகியோர் உடன் செல்கிறார்கள் . 8 நாள் லண்டன் பயணத்தை முடித்துவிட்டு வரும் 20 - ம் தேதி ஸ்டாலின் சென்னை திரும்புகிறார் . லண்டனில் ஏதேனும் ரகசிய சந்திப்புக்கு திட்டமா என கட்சி வட்டாரங்களிடையே கேள்வி எழுந்துள்ளது .


அமைச்சர் விஜயபாஸ்கர் வீட்டில் ரைடு விட்ட வருமான வரி அதிகாரிகள் , மேலும் ௯ பேரிடம் அதிரடி சோதனை நடத்த திட்டமிட்டுள்ளனர் . இதனால் முதல்வர் உள்பட பல அமைச்சர்கள் கலக்கத்தில் உள்ளனர் . தமிழக அமைச்சரவையில் உள்ள அமைச்சர்கள் பலரை வளைத்து பிடிக்க மணல் மன்னன் சேகர் ரெட்டியின் வாக்கு மூலம் ஒன்றே போதுமானதாக உள்ளது . மேலும் , ஓ . பி . எஸ் தரப்பிலிருந்தும் அவ்வப்போது தரப்படும் தகவல்கள் அதை உறுதிப்படுத்துவதற்கு போதுமானதாக இருப்பதாக விசாரணை அதிகாரிகள் நம்புகின்றனர் . இந்நிலையில் , நுங்கம்பாக்கத்தில் , அமைச்சர் விஜயபாஸ்கரிடம் நடத்தப்பட்ட விசாரணையில் , ஆதாரங்களை எடுத்துப் போட்டு கேள்வி மேல் கேள்வி கேட்டு , துளைத்து எடுத்துள்ளனர் வருமானவரி அதிகாரிகள் . அதனால் , ஒரு கட்டத்தில் வேறு வழியின்றி பல தகவல்களை ஒப்பித்துள்ளார் விஜயபாஸ்கர் . அவர் கூறியதில் இருந்தும் , ஏற்கனவே சேகர் ரெட்டியிடம் பெறப்பட்ட வாக்குமூலத்தின் அடிப்படையிலும் , முதல்வர் உள்பட 9 அமைச்சர்களை விசாரணை வளையத்திற்குள் கொண்டு வந்துள்ளனர் வருமானவரி துறை அதிகாரிகள் . அதனால் , அந்த 9 அமைச்சர்களின் வீடுகள் மற்றும் அலுவலகங்களில் , எப்போது வேண்டுமானாலும் ரைடுகள் அரங்கேறும் என்று எதிர்பார்க்கப்படுகிறது . இந்த தகவல் அறிந்து , முதல்வர் எடப்பாடி மற்றும் இதர அமைச்சர்கள் , வெலவெலத்து போயுள்ளனர் . குறிப்பாக குடியரசு தலைவர் தேர்தல் நடப்பதற்கு முன் இந்த ரைடுகள் அனைத்தும் , நாளொரு மேனியும் , பொழுதொரு வண்ணமுமாக அரங்கேறும் என்று தகவல்கள் கூறுகின்றன .


சென்னை , ஆர் . கே . நகர் தேர்தலில் விஷாலின் வேட்புமனுவை ஏற்க , அதிமுக , திமுக போன்ற கட்சிகள் கடும் எதிர்ப்பு தெரிவித்துள்ளன . மேலும் , விஷாலின் மனுவில் , சொத்து கணக்கு வழக்கு முறையாக இல்லை என்பதால் , மனு மீதான பரிசீலனை இழுபறியில் உள்ளது . நடிகர் சங்க நிர்வாகியாகவும் , தயாரிப்பாளர் சங்க தலைவராகவும் உள்ள நடிகர் விஷால் , ஆர் . கே . நகர் இடைத்தேர்தலில் போட்டியிடுவதாக அறிவித்தார் . இதற்கு தமிழ் திரையுலகில் ஆதரவும் , எதிர்ப்பும் கிளம்பியிருக்கிறது . அந்நிலையில் , விஷால் நேற்று தனது வேட்புமனுவையும் தாக்கல் செய்தார் . சென்னை , தண்டையார்பேட்டையில் உள்ள அலுவலகத்தில் விஷால் வேட்புமனு தாக்கல் செய்யும் அதே நேரத்தில் , தயாரிப்பாளர் சங்க அலுவலகத்தில் அவருக்கு எதிராக சேரன் உள்ளிட்ட பலர் கருத்து தெரிவித்து வந்தனர் . நடிகர் விஷால் , தயாரிப்பாள்ர சங்க தலைவராக வந்த பிறகு எந்த முன்னேற்றமும் ஏற்படவில்லை என்று கூறியிருந்தார் . நேற்று மாலை முதல் தயாரிப்பாளர் சங்க அலுவலகத்தில் சேரன் உள்ளிட்ட பலர் உள்ளிருப்பு போராட்டத்தில் ஈடுபட்டு வருகின்றனர் . இன்று இரண்டாவது நாளாக உள்ளிருப்பு போராட்டம் நடத்தி வரும் வேளையில் , விஷால் நேரில் வந்து பேச வேண்டும் என்று சேரன் தரப்பு கூறியிருந்தது . இந்த நிலையில் அங்கு வந்த விஷால் தரப்பினர் பேச்சுவார்த்தையில் ஈடுபட்டனர் ஆனாலும் , பேச்சுவார்த்தை தோல்வியில் முடிவடைந்து விட்டது . இந்த நிலையில் ஆர் . கே . நகர் தொகுதியில் போட்டியிடும் வேட்பாளர்கள் மனு பரிசீலனை இன்று நடைபெற்று வருகிறது . திமுக , அதிமுக , பாஜகவினருடைய வேட்புமனு எடுத்துக்கொள்ளப்பட்டது . தொடர்ந்து வேட்புமனு தாக்கல் நடைபெற்று வருகிறது . நடிகர் விஷாலின் வேட்புமனு , தேர்தல் அதிகாரிகள் பரிசீலனை செய்தனர் . அப்போது , விஷால் அளித்துள்ள உறுதிமொழி , சொத்து கணக்கு விவரங்கள் முறையாக இல்லை என்றுகூறி அதமுக மற்றும் திமுக தரப்பு கூறியுள்ளது . இதனால் , விஷாலின் வேட்புமனு மீதான பரிசீலனை இழுபறியில் உள்ளது . விஷாலின் வேட்புமனு ஏற்கப்படுமா ? அல்லது நிராகரிக்கப்படுமா ? என்பதை பொறுத்திருந்து பார்ப்போம் .


காமன்வெல்த் போட்டியின் ஈட்டி எறிதலில் இந்தியாவின் நீரஜ் சோப்ரா , விபின் கசானா இறுதிச்சுற்றுக்கு முன்னேறி அசத்தினர் . 21 - வது காமன்வெல்த் விளையாட்டுப் போட்டிகள் புதன்கிழமை கோல்ட்கோஸ்ட் நகரில் தொடங்கின . இதில் 71 நாடுகளைச் சேர்ந்த 4500 வீரர் , வீராங்கனைகள் பல்வேறு விளையாட்டுகளில் போட்டியிடுகின்றனர் . இந்தியா சார்பில் 220 பேர் கொண்ட அணி பங்கேற்றுள்ளது . பளு தூக்குதல் , ஹாக்கி , துப்பாக்கி சுடுதல் , பாட்மிண்டன் , குத்துச்சண்டை , பாட்மிண்டன் , டேபிள் டென்னிஸ் போன்றவற்றில் இந்தியா பதக்கங்கள் வென்று குவித்து வருகின்றது . இதில் இந்தியாவின் நீரஜ் சோப்ரா தனது தகுதிச்சுற்றில் 80.42 மீ தூரம் எறிந்து முதல் முயற்சியிலேயே இறுதிச்சுற்றுக்கு தகுதிபெற்றார் . மற்றொரு இந்தியரான விபின் கசானா 78.8 மீ எறிந்து இறுதிச்சுற்று வாய்ப்பை பெற்றார் . இதனிடையே , ஆடவருக்கான 1500 மீ ஓட்டத்தில் ஜின்சன் ஜான்சன் தனது தகுதிச்சுற்றில் 3.47 விநாடிகளில் இலக்கை எட்டி இறுதிச்சுற்று வாய்ப்பை உறுதி செய்தார் . ஆடவருக்கான 4 * 400 மீ ரிலேவில் சுரேஷ் ஜீவன் , அமோஜ் ஜேக்கப் , முகமது அனாஸ் , ஆரோக்கிய ராஜீவ் ஆகியோர் அடங்கிய இந்திய அணி 3 நிமிடம் 4.05 விநாடிகளில் இலக்கை எட்டி 2 - ஆவதாக இறுதிச்சுற்றுக்கு முன்னேறியது .


அமைச்சர் செங்கோட்டையனை டிஜிபி ராதாகிருஷ்ணன் ரகசியமாக சந்தித்து பேசியுள்ளார் . சட்டம் ஒழுங்கு டிஜிபியாக தன்னை நியமிக்க வேண்டும் என்ற கோரிக்கைக்காக இந்த சந்திப்பு நடைபெற்றதாக ஐபிஎஸ் வட்டாரத்தில் பேச்சு அடிபடுகிறது . தமிழக காவல்துறையில் பல மாற்றங்கள் டிச . 5 க்கு பிறகு எதிர்பார்க்கப்பட்டது . ஆனால் உளவுத்துறை ஐஜி மட்டுமே மூன்று முறை மாற்றப்பட்டுள்ளார் . டிஜிபி , கமிஷனர் , சட்டம் ஒழுங்கு ஏடிஜிபி என பல மாற்றங்கள் வரும் என்று எதிர்பார்க்கப்பட்ட நிலையில் ஆட்சியே ஆட்டம் கண்டுகொண்டிருக்கும் போது மாற்றம் எங்கே செய்வது என்று ஆட்சியாளர்களும் , நிலையில்லாத அரசில் நாம் ஏன் போய் சிக்கி கொள்ளவேண்டும் என்று ஐபிஎஸ் அதிகாரிகளும் நினைப்பதால் பெரிதும் எதிர்பார்க்கப்பட்ட ஐபிஎஸ் மாற்றங்கள் தள்ளிப்போனது . ஆனால் தனது நீண்ட நாள் கனவான சட்டம் ஒழுங்கு டிஜிபி பதவிக்காக பெரிதும் முயற்சி எடுத்து வருகிறார் சீனியர் ஐபிஎஸ் அதிகாரியான ராதாகிருஷ்ணன் . ஏற்கனவே திமுக ஆட்சியில் சென்னை போலீஸ் கமிஷனராக இருந்த ராதாகிருஷ்ணன் 2009 ஆம் ஆண்டு நீதிமன்றத்தில் வழக்கறிஞர் தாக்குதல் விவகாரத்தில் மாற்றப்பட்டார் . திமுக முத்திரை குத்தப்பட்ட இவர் கடந்த 2016 தேர்தலின் போது திமுக தலைவர் கருணாநிதியை சென்று சந்தித்த ஐபிஎஸ் அதிகாரிகளில் ஒருவர் . அடுத்து திமுக ஆட்சித்தான் வரும் என்று நம்பி சென்று ஏமாந்த அதிகாரிகளில் இவரும் ஒருவர் , அதனால் திமுக சார்பு அதிகாரி என்ற முத்திரை மேலும் அழுத்தமாக விழ பேனலில் இருந்த சட்டம் ஒழுங்கு டிஜிபி பதவி இவருக்கு ஜூனியரான டி . கே . ராஜேந்திரன் வசம் போனது . உணவு கடத்தல் தடுப்பு பிரிவு டிஜிபியாக இருக்கும் ராதா கிருஷ்ணன் 1983 ஆம் ஆண்டு பேட்ச் அதிகாரி ஆவார் , இவரைவிட சீனியர் அர்ச்சனா ராமசுந்தரம் 1980 ஆம் பேட்ச் அதிகாரி ஆவார் , ஆனால் மகேந்திரன் , ஜார்ஜ் , டிகேஆர் மூவரும் 84 பேட்ச் அதிகாரிகள் ஆவர் , இதில் 80 ஆண்டே பணியில் சேர்ந்தாலும் வயதில் இளையவர் என்பதால் அர்ச்சனா இந்த ஆண்டு அக்டோபர் மாதம் ஓய்வு பெறுகிறார் . ஆனால் இவர் டெல்லி பணிக்கு சென்றுவிட்டார் . அடுத்த சீனிரான ராதாகிருஷ்ணன் இந்த ஆண்டு ஓய்வு பெருகிறார் . அடுத்து தான் 84 ஆம் ஆண்டு அதிகாரிகளாக மகேந்திரன் , ஜார்ஜ் , டிகேஆர் என வருகின்றனர் . இதில் டிகேஆர் ஜூன் மாதம் ஓய்வு பெறுகிறார் . தற்போது டிகேஆர் முதலமைச்சர் எடப்பாடியுடன் நெருக்கமாக இருக்கிறார் . ஆனால் எடப்பாடிக்கும் , கட்சி மேலிடத்துக்கும் பிரச்சனை ஆரம்பமாகியுள்ளது . ஆகவே தங்களுக்கு ஆதரவான அதிகாரியை சட்டம் ஒழுங்கு டிஜிபியாக கொண்டு வர கட்சி மேலிடம் நினைக்கிறது . அதை பயன்படுத்தி எடப்பாடிக்கு எதிரணியான செங்கோட்டையன் மூலம் தனக்கு பதவி வாங்கிவிடலாம் என ராதாகிருஷ்ணன் நினைத்து செங்கோட்டையனை சந்தித்திருக்கலாம் என்று கூறுகின்றனர் . சட்டம் ஒழுங்கு டிஜிபிக்கு தகுதி தற்போது ராதாகிருஷ்ணனுக்கு உள்ளதால் அவரை நியமிக்க எந்த தடையும் இருக்காது . ஆகவே அவர் தனக்கான இடத்தை தக்க வைத்துகொள்ள செங்கோட்டையன் மூலம் காய் நகர்த்த இந்த சந்திப்பை பயன்படுத்தியுள்ளார் என்று ஐபிஎஸ் அதிகாரிகள் மட்டத்தில் இப்போது ஹைடாக் ஓடுகிறது .